প্রগতি লেখক ও শিল্পী সংঘ উদীচী সাংস্কৃতিক সংগঠনের প্রতিষ্ঠাতা সত্যেন সেনের জন্ম কোথায় হয় ?
সত্যেন সেন
সত্যেন সেন ১৯০৭ সালের মার্চ ২৮ তারিখে বিক্রমপুর (বর্তমান মুন্সীগঞ্জ জেলার) টঙ্গীবাড়ী উপজেলার সোনারং গ্রামের সেন পরিবারে জন্মগ্রহণ করেন। ছোটবেলায় ডাক নাম ছিল লস্কর। তার পিতার নাম ধরনীমোহন সেন এবং মাতার নাম মৃণালিনী সেন। চার সন্তানের মধ্যে সত্যেন ছিলেন সর্বকনিষ্ঠ। সোনারং গ্রামের সেন পরিবার ছিল শিক্ষা ও সংস্কৃতি চর্চার এক অনন্য উদাহরণ। সত্যেনের কাকা ক্ষিতিমোহন সেন ছিলেন বিশ্বভারতীর উপাচার্য। তার আরেক কাকা মনোমোহন সেন ছিলেন শিশুসাহিত্যিক। সত্যেন সেনের পরিবারেই তার পড়াশোনার হাতেখড়ি হয়। প্রাইমারি পঞ্চম শ্রেণি পর্যন্ত পড়াশোনা পরিবার ও গৃহশিক্ষকের কাছেই সম্পন্ন করেছিলেন। ১৯১৯ সালে সোনারং হাইস্কুলে তার প্রাতিষ্ঠানিক শিক্ষাজীবন শুরু হয়। ১৯২১ সালে তিনি যখন সোনারং হাইস্কুলের অষ্টম শ্রেণির ছাত্র তখন থেকেই তার মধ্যে রাজনৈতিক চেতনার বিকাশ লাভ করে। ১৯২৪ সালে সোনারঙ হাই স্কুল থেকে এন্ট্রান্স পাস করে কলকাতায় কলেজে ভর্তি হন এবং সেখানকার একটি কলেজ থেকে এফএ ও বিএ পাস করেন। এরপর তিনি কলকাতা ইউনিভার্সিটিতে ইতিহাস বিভাগে এমএ শ্রেণীতে ভর্তি হন। কিন্তু বিপ্লবী রাজনীতির সঙ্গে যুক্ত হওয়ার কারণে ১৯৩১ সালে কারাবরণ করলে জেলে থেকেই তিনি বাংলা সাহিত্যে এমএ পাস করেন।
সায়মন সাদিক
সায়মন ১৯৮৫ সালের ৩০ আগস্ট বাংলাদেশের কিশোরগঞ্জ জেলার কিশোরগঞ্জ সদর অবস্থিত কলাপাড়া গ্রামে জন্মগ্রহণ করেন। শৈশব কাটে কিশোরগঞ্জ সদরে। কিশোরগঞ্জ সরকারী বালক উচ্চ বিদ্যালয় থেকে মাধ্যমিক পাশ করেন। তিনি স্যাটেলাইট চ্যানেল এনটিভি আয়োজিত "সুপার হিরো সুপার হিরোইন" অনুষ্ঠানে অংশগ্রহন করেন।
আহমেদ দিদাত
দিদাত ১৯১৮ সালে সুরাত, বোম্বে প্রেসিডেন্সি শহরে ব্রিটিশ ভারতে জন্মগ্রহণ করেন। তাঁর পিতা খুব শীঘ্রই তার জন্মের পর দক্ষিণ আফ্রিকা প্রবাসিত হন। ৯ বছর বয়সে, দিদাত তার পিতার সাথে যোগ দিতে ভারত ছাড়েন। তাঁর মাতা তার চলে যাওয়ান মাত্র কয়েক মাস পর মারা যান। সাউথ আফ্রিকাতে গিয়ে তিনি একটি স্কুলে ভর্তি হন। সেখানে তিনি ষষ্ঠ শ্রেণি পর্যন্ত লেখাপড়া করেন।
সত্যেন্দ্রচন্দ্র বর্ধন
তার জন্ম হয় ত্রিপুরার বিটঘরে (অধুনা বাংলাদেশ)। পিতার নাম দীনেশচন্দ্র বর্ধন। সত্যেন্দ্রচন্দ্র প্রথম জীবনে মালয়ে ডাক ও তার বিভাগে কাজ কর‍তেন। দ্বিতীয় বিশ্বযুদ্ধের সময় জাপানী আক্রমনে কর্মচ্যুত হন। বিপ্লবী রাসবিহারী বসুর তত্বাবধানে গঠিত ভারতীয় স্বাধীনতা লীগ বা ইন্ডিয়ান ইন্ডিপেনডেন্স লীগের আহবানে তিনি সশস্ত্র বিপ্লবী দলে যোগ দিয়েছিলেন।
তন্নিষ্ঠা চ্যাটার্জী
চ্যাটার্জীর জন্ম ২৩ শে নভেম্বর, ১৯৮০ সালে মহারাষ্ট্রের পুন্নিতে, একটি বাংলা হিন্দু পরিবারে। তার বাবা ছিলেন একজন ব্যবসায়ের নির্বাহী এবং তার মা ছিলেন একজন রাজনৈতিক বিজ্ঞান অধ্যাপক। তার পরিবার কিছু সময়ের জন্য ভ্রমণ করে দেশ থেকে চলে যায় এবং তারপর দিল্লিতে চলে যায়। তিনি দিল্লি বিশ্ববিদ্যালয়ে রসায়নে মজাদার হন এবং তারপর ন্যাশনাল স্কুল অফ ড্রামা এ গিয়েছিলেন। এরপর তিনি ভারত ও ইউরোপে সুপরিচিত থিয়েটার পরিচালক হিসেবে কাজ করেন।
সুধীন দাশ
সুধীন দাশের জন্ম কুমিল্লা শহরের তালপুকুরের বাগিচাগাঁওয়ে। তাঁর বাবা নিশিকান্ত দাশ ও মা হেমাংগিনী দাশ। তিন বড় বোন ও ছয় বড় ভাইয়ের পর তিনি জন্ম নেন। ছোটবেলা থেকেই তিনি বাউন্ডুলে ধাঁচের ছিলেন। তবে পড়াশোনায় বরাবরই ভালো করতেন। তাঁর হাতেখড়ি হয় বামচন্দ্র পাঠশালায়। তৃতীয় শ্রেণিতে উঠে তিনি ঈশ্বর পাঠশালায় ভর্তি হন। দ্বিতীয় বিশ্বযুদ্ধের ডামাডোলে সেই পাঠাশালাটি বন্ধ হয়ে যায়। এরপর কুমিল্লা জিলা স্কুল থেকে ম্যাট্রিক পাস করে তিনি ভর্তি হন কুমিল্লা ভিক্টোরিয়া কলেজে।
সব্যসাচী চক্রবর্তী
সব্যসাচী চক্রবর্তী পশ্চিমবঙ্গের ছোটপর্দা এবং বড়পর্দার জগতে এক অতি উল্লেখযোগ্য ব্যক্তিত্ব। তাঁর জন্ম ১৯৫৬ সালের ৮ই সেপ্টেম্বর পশ্চিম ভারতের কলকাতায়। ১৯৯২ হতে বর্তমান পর্যন্ত তিনি অভিনয় করছেন। জোছন দস্তিদারের সোনেক্সের তেরো পার্বন সিরিয়াল থেকেই তিনি পশ্চিমবাংলার ঘরে ঘরে পরিচিত মুখ হয়ে ওঠেন। 'রুদ্রসেনের ডায়েরি' টেলিসিরিয়ালে প্রথম গোয়েন্দা চরিত্রের অভিনয় করেন। পরে বাঙালী গোয়েন্দা চরিত্রে তিনি সাবলীল হয়ে ওঠেন। সব্যসাচীর সব থেকে উল্লেখযোগ্য চিত্রায়ন সত্যজিৎ রায়ের ফেলুদা। সন্দীপ রায়ের বাক্স রহস্য টেলিফিল্ম এবং ফেলুদার উপর টেলিফিল্ম সিরিজে অভিনয় করার পর তিনি ফেলুদার ভূমিকায় বোম্বাইয়ের বোম্বেটে সিনেমায় অভিনয় করেন। সৌমিত্র চট্টোপাধ্যায়ের অসাধারণ ফেলুদা চিত্রায়নের পরেও তাঁকে বাঙলি দর্শক ফেলুদা হিসাবে যথেষ্ট সমাদরের সাথে গ্রহণ করেছে। সব্যসাচী বলিউডের কিছু হিন্দী সিনেমায় অভিনয় করেছেন। দিল সে, খাকি, পরিণীতা, তিন তার মধ্যে উল্লেখযোগ্য।
মো ইয়ান
১৯৫৫ সালে মো ইয়ান শানডং প্রদেশের ডালন শহরের গাওমি কাউন্টিতে কৃষক পরিবারে জন্মগ্রহণ করেন। এ ডালন শহরকে তিনি তাঁর উপন্যাসে নর্থ-ইস্ট টাউনশীপ নামে উল্লেখ করেছেন। সাংস্কৃতিক বিপ্লবের সময় তিনি বিদ্যালয় ত্যাগ করে কারখানায় কাজ নেন। কারখানাটি পেট্রোলিয়াম উৎপাদনে ব্যবহৃত হতো। সাংস্কৃতিক বিপ্লবের পর তিনি পিপলস লিবারেশন আর্মিতে যোগ দেন। সৈনিকজীবন শুরুর পর তিনি ১৯৮১ সাল পর্যন্ত একাধারে লিখতে থাকেন। তিন বছর পর তিনি সেনাবাহিনীর সাংস্কৃতিক প্রতিষ্ঠানের বিভাগে শিক্ষকতার পদে অধিষ্ঠিত হন। ১৯৯১ সালে বেইজিং নর্মাল ইউনিভার্সিটিতে সাহিত্যে স্নাতকোত্তর ডিগ্রী অর্জন করেন।
হুমায়ুন কাদির
হুমায়ুন কাদির বাংলাদেশের একজন কথাশিল্পী। তাঁর রচনায় সমাজের বিভিন্ন দিক ফুটে আসে।
হুমায়ুন কাদির ১৯৩২ সালের ২৯ জুলাই মাদারীপুর জেলার গোপালপুর গ্রামে জন্মগগ্রহন করেন। তাঁর বাবা এস.এন.কিউ জুলফিকার আলী ছিলেন সাব-ডেপুটি ম্যাজিস্ট্রেট। বিশিষ্ট শিক্ষাবিদ, জ্ঞানতাপস ও সাহিত্যানুরাগী হিসেবেও তাঁর সুখ্যাতি ছিল। হুমায়ুন কাদিরের সাহিত্যের প্রতি আকর্ষণ শৈশব থেকেই।
তিনি আনন্দমোহন কলেজ এ লেখাপড়া করেন। নাটক, সঙ্গীত, সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন। এখানেই তার আনুষ্ঠানিক শিক্ষার সমাপ্তি ঘটে।
মিহির সেন
ডাক্তার রমেশ চন্দ্র সেন ও লীলাবতীর সন্তান মিহির সেন পশ্চিমবঙ্গের পুরুলিয়ায় জন্মগ্রহণ করেন। মধ্যবিত্ত ব্রাহ্মণ পরিবারের সন্তান ছিলেন তিনি। মিহির কটকে চলে যান মাত্র আট বছর বয়েসে লেখাপড়ার উদ্দেশ্যে। তার লেখাপড়া মূলত তার মায়ের আগ্রহে পরিচালিত হয়। ভুবনেশ্বর উৎকল বিশ্ববিদ্যালয় থেকে আইনে স্নাতক হন। ব্যারিস্টারি পড়ার ইচ্ছায় বিদেশ যেতে চাইলেো আর্থিক বাধার সম্মুখীন হতে হয় তাকে। ওড়িশার তদানীন্তন মুখ্যমন্ত্রী বিজু পট্টনায়েকের আর্থিক সহায়তায় ১৯৫০ সালে বিলেতগামী জাহাজে রওনা দেন তিনি অল্প কিছু টাকা ও তৃতীয় শ্রেনীর টিকিট সম্বল করে।
আবেদ হোসেন খান
আবেদ হোসেন ১৯২৯ সালের ১ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তাঁর পিতা ওস্তাদ আয়েত আলী খাঁ একজন বরেণ্য উচ্চাঙ্গ সঙ্গীতশিল্পী এবং মাতা উমার উন-নেসা খানম। তাঁর চাচা ওস্তাদ আলাউদ্দিন খাঁ উপমহাদেশের প্রখ্যাত সঙ্গীতজ্ঞ। ছয় ভাইবোনের মধ্যে মোবারক সর্বকনিষ্ঠ। তার বড় তিন বোন আম্বিয়া, কোহিনূর, ও রাজিয়া এবং ছোট দুই ভাই প্রখ্যাত সঙ্গীতজ্ঞ বাহাদুর হোসেন খান এবং সঙ্গীত গবেষক ও লেখক মোবারক হোসেন খান।
বীরভূম জেলা
বীরভূমে অসংখ্য মেলা অনুষ্ঠিত হয়। এরমধ্যে সর্বাধিক প্রসিদ্ধ শান্তিনিকেতনের পৌষমেলা। পৌষ মাসে আরম্ভ হয়ে এই মেলাগুলি মকর সংক্রান্তি পর্যন্ত চলে। জয়দেব কেন্দুলির মেলা অত্যন্ত উৎসাহ-উদ্দীপনার মধ্যে দিয়ে পালিত হয়। এই মরশুমে বিভিন্ন উৎসবও পালিত হয়। বীরভূমের মানুষ যাত্রা, কবিগান ও আলকাপের মতো লোকবিনোদন অনুষ্ঠানের পৃষ্ঠপোষকতা করেন। 
বীরভূমে অনেক কবির জন্ম হয়; তাঁদের মধ্যে উল্লেখযোগ্য জয়দেব, চণ্ডীদাস ও জ্ঞানদাস। বৈষ্ণব, শাক্ত ও শৈবধর্মের ত্রিবেণীসংগম বীরভূমের গ্রামগুলিতে নানান গ্রামদেবতা পূজার প্রাগৈতিহাসিক প্রথা আজও বিদ্যমান।
বীরভূমের প্রধান দ্রষ্টব্যস্থলগুলির মধ্যে অন্যতম বক্রেশ্বর, তারাপীঠ ও পাথরচাপুরি। জয়দেব কেন্দুলি, সুরুল ও নানুরের পুরনো মন্দিরগুলি তাদের টেরাকোটা (পোড়ামাটি) ভাস্কর্যের জন্য বিখ্যাত।
বীরভূমে, বিশেষত শান্তিনিকেতনে অনেক বিশিষ্ট মানুষ জন্মগ্রহণ অথবা কর্মজীবন অতিবাহিত করেছেন। নোবেলজয়ী অর্থনীতিবিদ অমর্ত্য সেন তাঁদের মধ্যে অন্যতম। রবীন্দ্রনাথ ঠাকুর এই জেলাকে তাঁর বাসস্থানে পরিণত করেন। এখানেই তিনি তাঁর প্রসিদ্ধ শিক্ষাকেন্দ্র বিশ্বভারতীর স্থাপনা করেন। অজয় নদের তীরে জয়দেব কেন্দুলিতে দ্বাদশ শতাব্দীর বিশিষ্ট সংস্কৃত কবি জয়দেব জন্মগ্রহণ করেছিলেন। নানুরে জন্মগ্রহণ করেন চতুর্দশ শতাব্দীর বিশিষ্ট কবি পদাবলিকার চণ্ডীদাস। বৈষ্ণবধর্মের প্রতিষ্ঠাতা চৈতন্য মহাপ্রভুর প্রধান পার্ষদ নিত্যানন্দ স্বামী (বিখ্যাত গৌর-নিতাই যুগলের নিতাই) জন্মগ্রহণ করেন এই জেলার একচক্রা গ্রামে। আধুনিক বাংলা সাহিত্যের স্বনামধন্য কথাসাহিত্যিক তারাশঙ্কর বন্দ্যোপাধ্যায় (১৮৯৮ – ১৯৭১) এই জেলার লাভপুরে জন্মগ্রহণ করেন। তাঁর রচনায় বীরভূমের গণজীবনের অনেক চিত্র পাওয়া যায়।
কলকাতা
বাংলা চলচ্চিত্র ও মূলধারার হিন্দি চলচ্চিত্র কলকাতায় সমান জনপ্রিয়। শহরের ফিল্ম স্টুডিও টালিগঞ্জে অবস্থিত; এই কারণে বাংলা চলচ্চিত্র শিল্পকে "টলিউড" নামেও অভিহিত করা হয়ে থাকে। সত্যজিৎ রায় (১৯২১–১৯৯২) কলকাতার একজন বিশিষ্ট চলচ্চিত্র পরিচালক। ১৯৯১ সালে তিনি তাঁর সারা জীবনের কাজের স্বীকৃতি স্বরূপ অস্কার পুরস্কার পেয়েছিলেন। tতাঁর জন্ম ও কর্মস্থল ছিল কলকাতা। সেই জন্য তাঁর বহু ছবিতে কলকাতার জীবনযাত্রার ছবি ধরা পড়েছে। ১৯৭০-এর দশকে সত্যজিৎ রায় সমকালীন কলকাতাকে আর্থ-সামাজিক সমস্যাগুলিকে কেন্দ্র করে নির্মিত তিনটি ছবি পরিচালনা করেছিলেন। এগুলি হল "প্রতিদ্বন্দ্বী" (১৯৭০), "সীমাবদ্ধ" (১৯৭১) ও "জন অরণ্য" (১৯৭৫)। এই তিনটি ছবি "কলকাতা ট্রিলজি" নামে পরিচিত। সত্যজিৎ রায় ছাড়াও একাধিক কিংবদন্তি চলচ্চিত্র পরিচালকের কর্মজীবন গড়ে উঠেছে এই শহরকে কেন্দ্র করেই। এঁদের মধ্যে উল্লেখযোগ্য মৃণাল সেন (জন্ম ১৯২৩), তপন সিংহ (১৯২৪-২০০৯), ঋত্বিক ঘটক (১৯২৫–১৯৭৬) এবং আধুনিক চিত্র পরিচালক বুদ্ধদেব দাশগুপ্ত (জন্ম ১৯৪৪), অপর্ণা সেন (জন্ম ১৯৪৫) , গৌতম ঘোষ (জন্ম ১৯৫০) ও ঋতুপর্ণ ঘোষ (৩১ শে আগস্ট, ১৯৬৩-৩০ শে মে, ২০১৩)। কলকাতার বিশিষ্ট চলচ্চিত্র অভিনেতা-অভিনেত্রীদের মধ্যে উল্লেখযোগ্য উত্তম কুমার (১৯২৬–১৯৮০), সৌমিত্র চট্টোপাধ্যায় (জন্ম ১৯৩৫), সুচিত্রা সেন (১৯২৯-২০১৪), ভানু বন্দ্যোপাধ্যায় (১৯২০–১৯৮৩), অপর্ণা সেন (জন্ম ১৯৪৫) , প্রসেনজিৎ চট্টোপাধ্যায় (জন্ম ১৯৬২) প্রমুখ।
মৈত্রেয়ী দেবী
মৈত্রেয়ী ১৯১৪ সালের ১ সেপ্টেম্বর তার বাবার কর্মস্থল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তার বাবার নাম সুরেন্দ্রনাথ দাশগুপ্ত ও মায়ের নাম হিমানী মাধুরী রায়। তার বাবা ছিলেন একজন দার্শনিক ও প্রাবন্ধিক। তার শৈশব কাটে বাবার বাড়ি বরিশাল জেলার আগৈলঝারার গৈলা গ্রামে। ১৯৩৬ সালে তিনি কলকাতা বিশ্ববিদ্যালয়ের যোগমায়া দেবী কলেজ থেকে দর্শনে স্নাতক ডিগ্রী লাভ করেন।
সুচিত্রা সেন
১৯৩১ সালের ৬ এপ্রিল ব্রিটিশ ভারতের বাংলা প্রেসিডেন্সির (অধুনা বাংলাদেশ রাষ্ট্রের অন্তর্গত সিরাজগঞ্জ জেলার বেলকুচি থানার অন্তর্গত সেন ভাঙ্গাবাড়ী গ্রাম সুচিত্রা সেনের পৈত্রিক নিবাস।) পাবনা জেলার সদর পাবনায় সুচিত্রা সেন জন্মগ্রহণ করেছিলেন। তাঁর বাবা করুণাময় দাশগুপ্ত ছিলেন এক স্থানীয় বিদ্যালয়ের প্রধান শিক্ষক ও মা ইন্দিরা দেবী ছিলেন গৃহবধূ। তিনি ছিলেন পরিবারের পঞ্চম সন্তান ও তৃতীয় কন্যা। পাবনা শহরেই তিনি পড়াশোনা করেছিলেন। তিনি ছিলেন কবি রজনীকান্ত সেনের নাতনী।
সেলিম আল দীন
নাট্যকার সেলিম আল দীন জন্মেছিলেন ১৯৪৯ সালের ১৮ই আগস্ট ফেনীর সোনাগাজী থানার সেনেরখিল গ্রামে। মফিজউদ্দিন আহমেদ ও ফিরোজা খাতুনের তৃতীয় সন্তান তিনি ৷ শৈশব ও কৈশোর কেটেছে ফেনী, চট্টগ্রাম, সিলেট, ব্রাহ্মণবাড়িয়া ও রংপুরের বিভিন্ন স্থানে ৷ বাবার চাকরির সূত্রে এসব জায়গার বিভিন্ন স্কুলে পড়াশোনা করেছেন তিনি ৷ 
সেলিম আল দীন ১৯৬৪ সালে ফেনীর সেনেরখিলের মঙ্গলকান্দি মাধ্যমিক বিদ্যালয় থেকে এসএসসি পাস করেন। ১৯৬৬ সালে ফেনী কলেজ থেকে এইচএসসি ৷ ১৯৬৭ সালে ঢাকা বিশ্ববিদ্যালয়ের বাংলা বিভাগে ভর্তি হন ৷ দ্বিতীয় বর্ষে পড়ার সময় ঢাকা বিশ্ববিদ্যালয় ছেড়ে গিয়ে ভর্তি হন টাঙ্গাইলের করোটিয়ায় সাদত কলেজে ৷ সেখান থেকে স্নাতক পাসের পর ঢাকা বিশ্ববিদ্যালয়ের বাংলা বিভাগ থেকে এমএ ডিগ্রি লাভ করেন। ১৯৯৫ সালে জাহাঙ্গীরনগর বিশ্ববিদ্যালয় থেকে "মধ্যযুগীয় বাংলা সাহিত্যে নাটক" এর উপর গবেষণা করে পিএইচডি ডিগ্রি লাভ করেন সেলিম আল দীন।
সাশা ব্যারন কোহেন
তিন ভাইয়ের মধ্যে কনিষ্ঠতম ব্যারন কোহেন পশ্চিম লন্ডনের হ্যামারস্মিথে জন্মগ্রহণ করেন। তাঁর মা ড্যানিয়েলা নাওমি, যিনি একজন মুভমেন্ট ইন্সট্রাক্টর, ইসরায়েলে জন্মগ্রহণ করেছিলেন। তাঁর বাবা জেরাল্ড ব্যারন কোহেন, যিনি একজন কাপড়ের দোকান মালিক, জন্মগ্রহণ করেন লন্ডনে এবং বেড়ে উঠেছেন ওয়েলসে। ব্যারন কোহেনের পরিবার ইহুদি ধর্মাবলম্বী। তাঁর বাবার পরিবাররা ছিলেন পূর্ব-ইউরোপের ইহুদি বাসিন্দা যারা দেশান্তরিত হয়ে পন্টিপ্রিড, ওয়েল্‌স্‌ এবং লন্ডনে এসেছিলেন এবং তাঁর মায়ের পরিবাররা ছিলেন জার্মান ইহুদি। তাঁর "ব্যারন" নামটি রেখেছিলেন তাঁর দাদা মরিস কোহেন। তাঁর দাদি ছিলেন একজন ব্যালে নৃত্যশিল্পী যিনি ইসরায়েলের হাইফাতে বসবাস করতেন। ব্যারন কোহেনের দুই সহোদর হলেন এরান এবং অ্যাম্নোন। তাঁর ভাই এরান একজন সুরকার এবং ব্যারন কোহেনের অনেক চলচ্চিত্রে তিনি কাজ করেছিলেন। এছাড়া তাঁর চাচাতো ভাই সাইমন ব্যারন কোহেন আন্তর্জাতিকভাবে একজন প্রখ্যাত অটিজম গবেষক।
নীরদচন্দ্র চৌধুরী
উপেন্দ্র নারায়ণ চৌধুরী ও সুশীলা সুন্দরী চৌধুরানীর ৮ সন্তানের মধ্যে দ্বিতীয় নীরদ চৌধুরী তৎকালীন ব্রিটিশ ভারতের অবিভক্ত বাংলা (বর্তমান বাংলাদেশের) কিশোরগঞ্জ জেলার কটিয়াদীতে ১৮৯৭ খ্রিষ্টাব্দের ২৩ নভেম্বর জন্মগ্রহণ করেন। তিনি বাংলাদেশের কিশোরগঞ্জ এবং কলকাতায় পড়াশোনা করেছেন। এফএ পরীক্ষা পাশ করে তিনি কলকাতার রিপন কলেজে (বর্তমান সুরেন্দ্রনাথ কলেজ) অন্যতম বাঙালি লেখক বিভূতিভূষণ বন্দ্যোপাধ্যায়ের সাথে একত্রে ভর্তি হন। এরপর নীরদ কলকাতার অন্যতম খ্যাতিমান স্কটিশ চার্চ কলেজে ইতিহাস বিভাগে ভর্তি হন। ১৯১৮ খ্রিষ্টাব্দে কলকাতা বিশ্ববিদ্যালয়ের অধীন স্কটিস চার্চ কলেজের ছাত্র হিসেবে তিনি ইতিহাসে সম্মানসহ স্নাতক ডিগ্রি অর্জন করেন এবং মেধা তালিকায় নিজের স্থান করে নেন। স্কটিশ চার্চ কলেজের সেমিনারে ভারতবর্ষের অতিপরিচিত ব্যক্তিত্ব ও ইতিহাসবেত্তা প্রফেসর কালিদাস নাগের সাথে অংশগ্রহণ করেন। স্নাতক ডিগ্রি অর্জনের পর তিনি কলকাতা বিশ্ববিদ্যালয়ে মাস্টার্স ডিগ্রিতে ভর্তি হলেও ১৯২০-এর অনুষ্ঠিত এম. এ. পরীক্ষায় অংশ না নেয়ায় স্নাতকোত্তর ডিগ্রি অর্জন করতে পারেন নি। এখানেই তার প্রাতিষ্ঠানিক শিক্ষার ইতি। ইতোমধ্যে ১৯১৭ খ্রিষ্টাব্দে "Objective Methods in History" শিরোনামে একটি তাত্ত্বিক প্রবন্ধ রচনা করেন|
মুনমুন সেন
মুনমুন সেন কলকাতার বিখ্যাত বাঙালী সেন পরিবারে জন্মগ্রহণ করেন। তিনি অভিনেত্রী সুচিত্রা সেন এবং দিবানাথ সেনের কন্যা। তার বাবা দিবানাথ বালিগঞ্জ, কলকাতার অন্যতম সম্পদশালী ব্যবসায়ী আদিনাথ সেনের পুত্র। তার প্রপিতামহ দীননাথ সেন ত্রিপুরা মহারাজার দেওয়ান বা মন্ত্রী ছিলেন।
এস এম সুলতান
১৯৪৭ সালে ব্রিটিশ উপনিবেশ বিভক্ত হয়ে পাকিস্তান ও ভারতের জন্ম হয়। এই বিভক্তির পর এস এম সুলতান কিছু দিনের জন্য নিজ দেশ তথা তৎকালীন পূর্ব পাকিস্তানে ফিরে আসেন। এখানে কিছুদিন থেকেই করাচি চলে যান। সেখানে পারসি স্কুলের শিল্প শিক্ষক হিসেবে দুই বছর চাকুরি করেছিলেন। সেখানে চাকুরিরত থাকা অবস্থায় তাঁর সাথে পরিচয় হয় চুঘতাই এবং শাকের আলীর মত বিখ্যাত শিল্পীদের। এর কিছু আগে ১৯৫০ সালে চিত্রশিল্পীদের এক আন্তর্জাতিক সম্মেলনে যোগ দেয়ার উদ্দেশ্যে তিনি যুক্তরাষ্ট্রে যান। সেখানে নিউ ইয়র্ক, ওয়াশিংটন, শিকাগো এবং বোস্টনে তাঁর ছবির প্রদর্শনী হয়। এরপর লন্ডনেও তিনি প্রদর্শনী করেছিলেন। ১৯৫৩ সালের অক্টোবরে তিনি আবার নড়াইলে ফিরে আসেন।তার কিছুদিন পর তিনি চলে আসেন চাচুঁড়ি পুরুলিয়া তে। এখানকার পরিত্যক্ত কৈলাসটিলা জমিদারবাড়িটি পরিষ্কার করে সেখানে প্রতিষ্ঠা করেন 'নন্দনকানন প্রাইমারি স্কুল 'এবং 'নন্দনকানন ফাইন আর্টস স্কুল 'যা পরে পরিণত হয় 'চাচুঁড়ি পুরুলিয়া হাইস্কুল' এ। প্রশাসনের সহায়তায় স্কুল চলতে থাকে কিন্তু বন্ধ হয়ে যায় ছবি আঁকার ক্লাস। সুলতান দুঃখ পেয়ে আবার নড়াইলে চলে আসেন। এবার এসে তিনি শিশু শিক্ষার প্রসারে কাজ শুরু করেন যা নিয়ে তাঁর অনেক স্বপ্ন ছিলো। শেষ বয়সে তিনি নড়াইলে "শিশুস্বর্গ" এবং যশোরে "চারুপীঠ" নামে দুটি শিশু শিক্ষা প্রতিষ্ঠান গড় তুলেছিলেন।
রওশন ইজদানী
প্রখ্যাত কবি ও প্রাবন্ধিক, লোকসাহিত্যের গবেষক ও সংগ্রাহক রওশন ইজদানী ১৯১৭ ইং সাল, বাংলা ১৩২৪ সালের ১৫ ফাল্গুন নেত্রকোনা জেলার কেন্দুয়া উপজেলার বিদ্যাবল্লভ গ্রামে জন্মগ্রহন করেন। তাঁর পিতার নাম শেখ আলী কবির। পিতা শেখ আলী কবিরের পেশা ছিলো কবিরাজি চিকিৎসা। ১০ বছর বয়সে পিতার মৃত্যু হলে স্থানীয় ওল্ড স্কিম মাদ্রাসায় রওশন ইজদানীর বিদ্যাশিক্ষার হাতে খড়ি। পরে আশুজিয়া হাইস্কুলে ভর্তি হন রওশন ইজদানী। এ স্কুলে দশম শ্রেণী পর্যন্ত অধ্যায়ন করেন তিনি। ১৮ বছর বয়সে মাতৃ বিয়োগ হওয়ার কারণে তাঁর পড়া লেখাপড়ায় ছেদ পড়ে। মাতৃবিয়োগের পর উদাসীন হয়ে বাউলদের প্রতি ঝুঁকে পড়েন ইজদানী এবং বাউল গান গেয়ে সময় কাটান। এর কিছুকাল পর জুবায়দা আখতার খাতুনকে বিবাহ করে সংসার ধর্মে প্রত্যবর্তন করেন।
সুদীপ্তা সেনগুপ্ত
সুদীপ্তা সেনগুপ্ত ভারতের পশ্চিমবঙ্গ রাজ্যের কলকাতা শহরে জন্মগ্রহণ করেন। তাঁর পিতা জ্যোতি রঞ্জন সেনগুপ্ত একজন আবহবিদ ছিলেন। তাঁর মাতার নাম পুস্পা সেনগুপ্ত। পিতার কর্মসূত্রে সুদীপ্তার শৈশবের অধিকাংশ সময় নেপালে অতিবাহিত হয়।
নে উইন
‘শু মং’ নামে তাঁর জন্ম হয়। র‌্যাঙ্গুনের প্রায় ২০০ মাইল দূরবর্তী পংডেল এলাকার কাছাকাছি ছোট্ট একটি গ্রামে মধ্যবিত্ত বর্মী চীনা পরিবারের সন্তান তিনি। ১৯২৯ সালে র‌্যাঙ্গুন বিশ্ববিদ্যালয়ে ভর্তি হন। দুই বছর জীববিদ্যা বিষয়ে পড়াশোনা করলেও ১৯৩১ সালে পরীক্ষায় অকৃতকার্য হওয়ায় বিশ্ববিদ্যালয় থেকে বহিষ্কৃত হন। এরপর ‘দোবামা এশিয়াওয়ান’ নামের জাতীয়তাবাদী সংগঠনে যোগ দেন। ঐ সংগঠনের অন্যান্য সদস্যদের মধ্যে অং সান সু চি’র বাবা অং সান এবং ইউ নু ছিলেন।
অপর্ণা সেন
অপর্ণা সেন পশ্চিমবঙ্গের কলকাতায় জন্মগ্রহণ করেন। পূর্ব বাংলা থেকে তার পরিবার কলকাতায় আসে। তার বাবা চলচ্চিত্র সমালোচক এবং চলচ্চিত্র নির্মাতা চিদানন্দ দাশগুপ্ত। তার মা সুপ্রিয়া দাশগুপ্ত সম্পর্কে খ্যাতনামা বাংলা কবি জীবনানন্দ দাশের খুড়তুতো বোন। তিনি তার শৈশব অতিবাহিত করেন় হাজারীবাগ এবং কলকাতা শহরে। তিনি কলকাতার মডার্ন হাই স্কুল ফর গার্লস এ লেখাপড়া করেছেন।তিনি কলকাতার বিখ্যাত প্রেসিডেন্সি কলেজে ইংরেজিতে অনার্স নিয়ে পড়েছিলেন যদিও ডিগ্রি নেননি।
বিশ্ব বন্ধু সেন
বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন "কালী মোহন সেন" ও মাতা ছিলেন "প্রতিভা রানী সেন"।
হেনরিক ইবসেন
নরওয়ের শিয়েন এলাকার সচ্ছল ব্যবসায়ী পরিবারে ইবসেনের জন্ম হয়। তার বাবা নুড ইবসেন ও মা ম্যারিচেন অ্যাটেনবার্গ। তাদের জাহাজে করে কাঠ পরিবহনের ব্যবসা ছিল। নরওয়ের প্রাচীন ও স্বনামধন্য পরিবারের একটি ছিল ইবসেনের পরিবার। জর্জ ব্র্যান্ডেসের কাছে লেখা এক চিঠিতে ইবসেন তার পরিবারের কথা প্রকাশ করেছেন। তার জন্মের কিছুদিন পরেই তার পরিবারের আর্থিক অবস্থার বেশ অবনতি ঘটে। তার মা দুঃখ থেকে বাঁচার আশায় ধর্মে মনোনিবেশ করেন। তার বাবা বিষন্নতার শিকার হন। একারনে তার রচিত চরিত্রগুলোর মাঝে তার বাবা-মায়ের ছায়া লক্ষ্য করা যায়। আর্থিক সঙ্কটের কারনে মানুষের মূল্যবোধের অবক্ষয় তার নাটকের একটি প্রধান ভাব। এছাড়া মানুষের গোপন ঘটনার কারনে দ্বন্দ্ব্বও তার রচনার আরেকটি প্রধান বিষয়।
সত্যেন্দ্রনাথ দত্ত
সত্যেন্দ্রনাথ দত্তের জন্ম ১৮৮২ সালের ১১ ফেব্রুয়ারি কলকাতার নিকটবর্তী নিমতা গ্রামে। তার পৈতৃক নিবাস বর্ধমান এর চুপী গ্রামে। পিতা রজনীনাথ দত্ত ছিলেন কলকাতার বিশিষ্ট ব্যবসায়ী এবং পিতামহ অক্ষয় কুমার দত্ত ছিলেন তত্ত্ববোধিনী পত্রিকার সম্পাদক। সত্যেন্দ্রনাথের কবিতায় নানা ভাষার শব্দ নিপুণ ছন্দে যুক্ত হয়েছে। এছাড়া তিনি বিভিন্ন ভাষা থেকে বাংলায় অনুবাদকর্মও করেছেন। সত্যেন্দ্রনাথ কলকাতার সেন্ট্রাল কলেজিয়েট স্কুল থেকে এন্ট্রান্স (১৮৯৯) এবং জেনারেল অ্যাসেমব্লিজ ইনস্টিটিউশন (বর্তমান স্কটিশ চার্চ কলেজ) থেকে এফএ (১৯০১) পাস করেন। কিন্তু পরে বিএ পরীক্ষায় অকৃতকার্য হন।
সত্য সাহা
১৯৩৪ সালের ২৫শে ডিসেম্বর সত্য সাহার জন্ম হয় উত্তর চট্টগ্রামের হাটহাজারী উপজেলাধীন নন্দীরহাট জমিদার বংশে। নন্দীহাট গ্রামের জমিদার প্রশন্ন কুমার সাহার প্রথম স্ত্রীর ২ পুত্র ১ মেয়ের মাঝে সত্য সাহা, প্রেম বিনয়, ভুষন সাহা, মেয়ে রাজ নন্দিনী, দ্বিতীয় স্ত্রীর দুই ছেলে অমিয় ভুষন সাহা, সুনিতা ভুষন সাহা, মেয়ে নিলু সাহা, চৈত্রা সাহা। ১৯৪৬-১৯৪৮ এর মাঝামাঝি সময়ে সত্য সাহা নারায়ণগঞ্জ রামকৃষ্ণ স্কুল থেকে এণ্ট্রান্স পাশ করেন এবং ১৯৫১ ও ১৯৫২ সালে ভারতের কলকাতা বিদ্যাসাগর কলেজ থেকে বি.এ পাশ করেন। জমিদার বংশের লোকেরা গ্রীস্মকালে বিলাস বহুল চলাফেরা করতেন, ঘোড়ার গাড়ি এবং সু-সজ্জিত পালকি ছাড়া বাড়ী থেকে বের হতেন না সেই সব দিনের ইতিহাস ঐতিহ্যের সাক্ষী জমিদার বাড়ি বর্তমানে ধ্বংসের মুখোমুখি।
ঋত্বিক ঘটক
ঋত্বিক ঘটক পূর্ববঙ্গের (বর্তমান বাংলাদেশের) জিন্দাবাজার, ঢাকা জেলায় জন্মগ্রহণ করেন। তাঁর মায়ের নাম ইন্দুবালা দেবী এবং বাবা সুরেশ চন্দ্র ঘটক। তিনি বাবা-মায়ের ১১তম এবং কনিষ্ঠতম সন্তান। ১৯৪৩ এর দুর্ভিক্ষ এবং ১৯৪৭ এর ভারত বিভাগের পরে পূর্ববঙ্গের প্রচুর লোক কলকাতায় আশ্রয় নেয় এবং এরই ধারাবাহিকতায় তাঁর পরিবার কলকাতায় চলে যায়। শরণার্থীদের অস্তিত্বের সংকট তাঁকে গভীরভাবে আলোড়িত করে এবং পরবর্তী জীবনে তাঁর চলচ্চিত্রে এর স্পষ্ট প্রমাণ পাওয়া যায়।
সুচিত্রা মিত্র
১৯২৪ খ্রিস্টাব্দের ১৯ সেপ্টেম্বর সুচিত্রা মিত্রের জন্ম। তাঁর পিতা রামায়ণ-অনুবাদক কবি কৃত্তিবাস ওঝা’র উত্তর পুরুষ সৌরীন্দ্রমোহন মুখোপাধ্যায় (১৮৮৪-১৯৬৬) ছিলেন বিশিষ্ট লেখক ও অনুবাদক; মায়ের নাম সুবর্ণলতা দেবী। পিতা-মাতার চতুর্থ সন্তান সুচিত্রা মিত্রের জন্ম হয়েছিল ঝাড়খণ্ডের ডিহিরী জংশন লাইনে শালবন ঘেরা গুঝাণ্টি নামে একটি রেলস্টেশনের কাছে, ট্রেনের কামরায়। তাঁদের পৈতৃক নিবাস ছিল উত্তর কলকাতার হাতিবাগান অঞ্চলে। কলকাতার বেথুন কলেজিয়েট স্কুলে তিনি লেখাপড়া করেছেন। স্কুল বসার আগে প্রার্থনা সংগীতের মতো করে গাওয়া হতো রবীন্দ্রনাথের গান। এখানে পড়ার সময় গানের চর্চা শুরু হয় দুই শিক্ষক অমিতা সেন এবং অনাদিকুমার দস্তিদারের কাছে। বিদ্যান্বেষী সুচিত্রা মিত্র পরবর্তীকালে পড়াশোনা করেছেন স্কটিশ চার্চ কলেজ, কলকাতা বিশ্ববিদ্যালয় ও বিশ্বভারতী বিশ্ববিদ্যালয়ে।
সাগরময় ঘোষ
তাঁর জন্ম ব্রিটিশ ভারতের পূর্ব বঙ্গে, বর্তমান বাংলাদেশের চাঁদপুরে, ১৯১২ খ্রিষ্টাব্দের ২২শে জুন তারিখে। চাঁদপুরেই ছিল তাদের পৈতৃক ভিটা। কালক্রমে নদী ভাঙনে হারিয়ে গেছে সেই পৈতৃক ভিটা। তাঁর পিতা কালিমোহন ঘোষ ছিলেন রবীন্দ্রনাথের সাক্ষাৎ সহচর। মায়ের নাম মনোরমা দেবী। জ্যেষ্ঠ ভ্রাতা শান্তিদেব ঘোষ ছিলেন রবীন্দ্র সঙ্গীতের বিশিষ্ট সাধক এবং ভারতের জাতীয় পণ্ডিত হিসেবে স্বীকৃত। সাগরময় ঘোষ শান্তিনিকেতনে পড়াশোনা করেন, তিনি রবীন্দ্রনাথের সরাসরি ছাত্র ছিলেন। শান্তিনিকেতনে অধ্যয়নকালে কবিগুরু রবীন্দ্রনাথের প্রভাবে সাহিত্য ও সঙ্গীত, সর্বোপরি শিল্পের প্রতি তাঁর গভীর অনুরাগ জন্মে যা প্রয়াণাবধি তাঁর মানসপ্রতিভাকে নিয়ন্ত্রণ করেছে।
সৈয়দ সুলতান
সৈয়দ সুলতান (আনুঃ ১৫৫০-১৬৪৮), বাংলা সাহিত্যের মধ্যযুগীয় কবি। তিনি হবিগঞ্জ জেলার হবিগঞ্জ সদর উপজেলার (প্রাচীন তরফ রাজ্যের রাজধানী) লস্করপুর গ্রামে জন্মগ্রহন করেন। তাঁর রচনাবলী আহমদ শরীফ কর্তৃক সম্পাদিত হয়ে বাংলা একাডেমী থেকে প্রকাশিত হলে, অধ্যাপক আসাদ্দর আলী তাঁর গবেষণা ভিত্তিক রচনায় লিখেন মহাকবি সৈয়দ সুলতান সিলেট বিভাগের হবীগঞ্জ জেলায় জন্ম। যার ফলে আহমদ শরীফ কর্তৃক রচিত গ্রন্থে বর্ণিত 'চট্টগ্রাম জেলার পটিয়া উপজেলার চক্রশালা গ্রামে জন্ম' গবেষক নন্দলাল শর্মা সহ অনেকেই মেনে নিতে পারেননি ।
সান্দ্রা দেউই
সান্দ্রা দেউই ১৯৮৩ সালের ৮ আগস্ট ইন্দোনেশিয়ার বাংকা দ্বীপ এর পঙ্কাল পিনাগ এ জন্মগ্রহণ করেন। তিনি হচ্ছেন ইন্দোনেশিয়ার অন্যতম সেরা অভিনেত্রী, মডেল, ব্র্যান্ড অ্যাম্বাসেডর, টেলিভিশন উপস্থাপক এবং একজন ব্যবসায়ী। তিনি হচ্ছেন অ্যান্দ্রিয়াস গুনাওয়ান বসরি এবং চাথারিনা এরলিয়ানি, এর ঘরে জন্মগ্রহণ করা তিন সন্তানের মধ্যে সবচেয়ে জ্যেষ্ঠ। তিনি হচ্ছেন একজন ক্যাথলিক; এবং চীনা, জাপানি ও পালেম্বাং বংশধর। পঙ্কাল পিনাগ এ বেড়ে ওঠার পর এবং ক্যাথলিক স্কুলে পড়ার পর, সান্দ্রা দেউই লন্ডন স্কুল অব পাবলিক রিলেশনে যোগ দেন। তিনি ২০০১ সালে তার পরিবারের সাথে জাকার্তাতে চলে যান। পরবর্তীতে, তিনি "মিস এনচেনটোর সৌন্দর্য প্রতিযোগিতা" জয়লাভ করেছেন এবং ২০০২ সালে [পশ্চিম জাকার্তা]]র জন্য একজন "পর্যটন দূত" হিসেবে নির্বাচিত হয়েছিলেন। পরে তিনি "কসোপোলিট্যান্টান ইন্দোনেশিয়া" দ্বারা স্পন্সরকৃত, ২০০৬ সালে অনুষ্ঠিত প্রতিযোগিতা "স্প্যানিশ ফান ফিমেল" এ অংশগ্রহণ করেন, যেখানে তিনি দ্বিতীয় স্থান অধিকার করতে সক্ষম হয়েছিলেন। সান্দ্রা দেউই ২০০৭ সালের কমেডি সিরিজ "কুইচি এক্সপ্রেস" এ তার ভূমিকা নিয়ে মূলধারার সফলতা লাভ করেন, যার জন্য তিনি ২০০৮ সালের সেরা নবাগত হিসেবে ইন্দোনেশিয়ান মুভি অ্যাওয়ার্ড লাভ করেছিলেন। পরের বছর, তিনি ডিভি সান্দ্রা এবং লুনা মায়া এর গান, "প্লে" এ তাদের সাথে সহযোগিতা করেন, যা ইউরো ২০০৮ এর জন্য মুক্তি প্রদান করা হয়েছিল। অতঃপর তিনি টারজান কে কোটা এ অভিনয় করেন এবং সেইসাথে মুভিটির জন্য কিছু গানও গেয়েছিলেন।
তানসেন
তানসেন ভারতের গোয়ালিয়রে এক হিন্দু পরিবারে জন্মগ্রহণ করেন। তার বাবা মুকুন্দ মিস্ত্র ছিলেন একজন কবি। ছোটবেলায় তার নাম ছিল তনু মিস্ত্র। তার বাবা মূলত বিহাটের বাসিন্দা ছিলেন। ছেলের জন্মে তিনি অতি আনন্দিত হন এবং এই জন্মের পিছনে সাধু গাউসের আশীর্বাদ রয়েছে বলে বিশ্বাস করেন। ছেলের নাম রাখেন রামতনু (রামতনু মিস্ত্র)। ছোটবেলা থেকেই তানসেন সঙ্গীত শিক্ষা করতে শুরু করেন। এই শিক্ষায় তার গুরু ছিলেন বৃন্দাবনের তৎকালীন বিখ্যাত সঙ্গীত শিক্ষক হরিদাস স্বামী। মাত্র ১০ বছর বয়সে তার মেধার ক্ষমতা প্রকাশিত হয়। তার মেধা দেখে স্বামীজি বিস্মিত হন এবং তার বাবাকে বলে নিজের সাথে বৃন্দাবন নিয়ে যান। এই বৃন্দাবনেই তানসেনের মূল ভিত রচিত হয়। বিভিন্ন রাগের সুষ্ঠু চর্চার মাধ্যমে তিনি বিখ্যাত পণ্ডিত শিল্পীতে পরিণত হন। অনেক বিখ্যাত হওয়ার পরও তাই তিনি সময় পেলেই বৃন্দাবন আসতেন।
মনোরঞ্জন ব্যাপারী
মনোরঞ্জন ব্যাপারী (জন্মঃ আনুমানিক ১৯৫০) একজন বাঙালি দলিত সাহিত্যিক যিনি ২০১৪ সালে পশ্চিমবঙ্গ বাংলা আকাদেমি কতৃক সুপ্রভা মজুমদার স্মৃতি পুরষ্কার লাভ করেন।
মনোরঞ্জন ব্যাপারী ব্রিটিশ ভারতের বরিশাল জেলায় আনুমানিক ১৯৫০ সালে জন্মগ্রহন করেন। তিন বছর বয়েসে দেশভাগের কারনে তার পরিবার ভারতে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দন্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তার যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্রের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি 
শ্রী ব্যাপারীর বিখ্যাত সৃষ্টি "ইতিবৃত্ত চন্ডাল জীবন" তার দলিত জীবনের কাহিনী নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তার আলাপ হয়। মূলত তারই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তার লেখা গল্প ও প্রবন্ধ প্রকাশিত হয়েছে। তার প্রকাশিত বইগুলি হলঃ-
আদুর গোপালকৃষ্ণন
গোপালকৃষ্ণন ১৯৪২ সালের ৩ জুলাই ভারতের অদূর (বর্তমান কেরালা) অবস্থিত মন্নাদিতে জন্মগ্রহণ করেন। তার পিতা মাধবন উন্নিথন এবং মাতা মৌত্থাথু গৌরি কুঞ্জম্মা। আট বছর বয়সে তিনি অভিনেতা হিসেবে বিভিন্ন নাটকে অভিনয় করেন। পরে তিনি নাটক লেখা ও নির্দেশনায় মনোযোগ দেন। গান্ধীগ্রাম রুরাল ইনস্টিটিউট থেকে অর্থনীতি, রাষ্ট্রবিজ্ঞান, ও লোক প্রশাসনে ডিগ্রি অর্জন করে তিনি তামিল নাড়ুর কাছে দিনদিগুলে সরকারী কর্মকর্তা হিসেবে কাজ করেন। ১৯৬২ সালে তিনি সরকারী চাকুরী ছেড়ে দিয়ে পুনে ফিল্ম ইনস্টিটিউট-এ চিত্রনাট্য ও পরিচালনা বিষয়ে পড়াশুনা করেন। তিনি সেখানে ভারত সরকারের বৃত্তিসহ তার পড়াশুনা শেষ করেন। তার সহপাঠী ও বন্ধুদের নিয়ে তিনি চিত্রলেখা ফিল্ম সোসাইটি ও চলচ্চিত্র সহকর্ণ সংঘম গড়ে তোলেন।
সত্যেন সেন
কলেজে অধ্যয়নকালে তিনি যুক্ত হন বিপ্লবী দল যুগান্তরের সাথে। ছাত্র অবস্থায় ১৯৩১ সালে তিনি ষড়যন্ত্রের শিকার হয়ে প্রথম কারাবরণ করতে বাধ্য হন। বহরমপুর বন্দি ক্যাম্পে থেকেই শুরু হয় তার জেলজীবন। এ সময় তিনি ৩ মাস জেলে ছিলেন। ব্রিটিশবিরোধী সশস্ত্র বিপ্লববাদী আন্দোলনের যুক্ত থাকার অভিযোগে তিনি ১৯৩৩ সালে দ্বিতীয় বার গ্রেফতার হন। এ সময় তাঁর ৬ বছর জেল হয়। সত্যেন সেন ১৯৩৮ সালে জেল থেকে মুক্তি পান। ওই বছর শান্তিনিকেতন থেকে তাঁকে দেয়া হয় ‘গবেষণা বৃত্তি’। ১৯৪২ সালের ৮ মার্চ ফ্যাসিবাদের বিরুদ্ধে আন্দোলন করতে গিয়ে এক সমাবেশে শহীদ হন ফ্যাসিবাদ বিরোধী বিপ্লবী কথা শিল্পী সোমেন চন্দ। এ সময় ফ্যাসিবাদ বিরোধী আন্দোলনে সত্যেন সেন কার্যকারী দায়িত্ব পালন করেন। ১৯৪৩ সালের মহাদুর্ভিক্ষ মোকাবিলায় ‘কৃষক সমিতি’র মাধ্যমে তাঁর ভূমিকা অনস্বীকার্য। কৃষক সমিতির নেতা-কর্মীকে নিয়ে দুর্ভিক্ষ মোকাবিলায় কাজ করেন। ১৯৪৬ সালে আইনসভার নির্বাচনে কমিউনিস্ট নেতা ব্রজেন দাস ঢাকা থেকে প্রার্থী হন। ব্রজেন দাসের পক্ষে সত্যেন সেন নির্বাচনী প্রচারণা চালান। ব্রিটিশবিরোধী আন্দোলন থেকে শুরু করে ১৯৪৭ সালে স্বাধীন ভারত সৃষ্টি হওয়া পর্যন্ত গুরুত্বপূর্ণ ভূমিকা রাখেন। ভারত স্বাধীন হওয়ার পর ১৯৪৮ সালে তার বিরুদ্ধে হুলিয়া জারি হয়। ১৯৪৯ সালে বিপ্লবী কর্মকাণ্ড পরিচালনা করার জন্য তাঁকে পাকিস্তান শাসকগোষ্ঠী গ্রেফতার করে। আবার দীর্ঘ কারাভোগ। ওই সময় কারাগারে কমিউনিস্টদের প্রতি নানা অত্যাচার ও নির্যাতনে মাত্রা ছিল অনেক বেশী।
হেনরিক শিন্‌কিয়েউইচ
হেন্‌রিক শিন্‌কিয়েউইচ ১৮৪৬ সালের ৫ই মে পোল্যান্ডের রাজধানী ওয়ারস-এর নিকটে অবস্থিত Wola Okrzejska নামক শহরে এক সম্ভান্ত পরিবারে জন্মগ্রহণ করেন। তার পারিবারিক অবস্থা ছিল খুবই সচ্ছল। তারা এতোটাই বিত্তশালী ছিলেন যে, পরিবারের প্রত্যেক সদস্যের জন্য পৃথক পৃথক চাকর-চাকরানির ব্যবস্থা ছিল। এই হিসেবে হেনরিক সিয়নের শৈশব কাটে আরাম আয়েশ আর বিত্ত বৈভবের মধ্য দিয়ে। ছোটবেলাতেই তার জন্য গৃহশিক্ষকের ব্যবস্থা করে দেয়া হয়। এরপর প্রাতিষ্ঠানিক শিক্ষার পালাও শুরু হয়। তার পড়াশোনার উন্নতির জন্য যা করা দরকার তার পরিবার থেকেই তাই করা হয়েছিল। কিন্তু তবুও শিন্‌কিয়েউইচ পড়াশোনায় খুব একটা ভাল করতে পারেননি। প্রকৃতপক্ষে প্রথাগত প্রাতিষ্ঠানিক শিক্ষার প্রতি তার তেমন কোন আগ্রহ ছিলনা। তার ঔদাসীন্য পরিবারের সকলকেই ভাবিয়ে তোলে। তার মা সর্বক্ষণ তার পাশেপাশে থাকতেন আর তাকে পড়াশোনা সহ বিভিন্ন বিষয়ে উৎসাহ যোগাতেন।
তনুজা
মুম্বাইয়ের (সাবেকঃ বোম্বে) মারাঠী পরিবারে তিনি জন্মগ্রহণ করেন 'তনুজা সমর্থ' নামে। বাবা কুমারসেন সমর্থ এবং মা শোভনা সমর্থের চার সন্তানের মধ্যে তিনি একজন। কুমারসেন সমর্থ ছিলেন একজন কবি ও চলচ্চিত্র পরিচালক। 'শোভনা সমর্থ' ১৯৩০ ও ১৯৪০ এর দশকে ভারতের অন্যতম জনপ্রিয় অভিনেত্রী ছিলেন। শৈশবকালেই পিতা-মাতার মধ্যে বিবাহ-বিচ্ছেদ ঘটে। বড় বোন 'নুতন' ছিলেন বলিউডের জনপ্রিয় অভিনেত্রী। তাঁর 'চতুরা' নাম্নী আরেকটি বোন রয়েছে, যিনি কখনো অভিনয় জগতে প্রবেশ করেননি। কুমারসেন সমর্থ মুম্বাইয়ের ভিলে পার্লে (পূর্ব) এলাকায় জন্মগ্রহণ করেছিলেন এবং সেখানেই বড় হন।
থিওডর মম্‌সেন
মমসেন ১৮১৭ সালের ৩০ নভেম্বর তারিখে ডেনমার্কের গার্ডিং শহরে জন্মগ্রহণ করেন। শহরটি বর্তমানে পশ্চিম জার্মানির অন্তর্ভুক্ত। তার কৈশোর ও ছাত্রজীবন কাটে হলস্টেইন শহরে। তার মা-বাবা দুজনই পণ্ডিত ছিলেন। তার জীবনের মূল শিক্ষা লাভ করেন তার বাবা "জেমস মম্‌সেনের" কাছ থেকে। গ্রিক, জার্মান, ফরাসি এবং ইংরেজি ভাষা তিনি তার বাবার কাছ থেকেই শিখেছিলেন। তার বাবা সাহিত্যানুরাগী ছিলেন। বাল্যকালেই তাই মমসেন সাহিত্যের সংস্পর্শে আসার সুযোগ পেয়েছিলেন। স্কুলের ছাত্র থাকা অবস্থায়ই তিনি শেক্সপিয়ার, ভিক্টর হুগো, লর্ড বায়রন প্রমুখের সাহিত্যকর্ম পড়ে শেষ করে ফেলেন। এমনকি এ বয়সে এইসব বিখ্যাত সাহিত্যিকদের বেশ কিছু লেখা জার্মান ভাষায় অনুবাদও করে ফেলেন। এভাবে পিতার সাহচর্যে জার্মান সাহিত্য ও দর্শনের জগতে প্রবেশ করেন একেবারে অল্প বয়সেই।
রুদ্রপ্রসাদ সেনগুপ্ত
রূদ্রপ্রসাদ সেনগুপ্ত: বাঙালি অভিনেতা ও থিয়েটার পরিচালক। তার জন্ম পশ্চিমবঙ্গের কলকাতায় । তার পিতা ও মাতার নাম যথাক্রমে শ্রী অনন্ত সেনগুপ্ত এবং শ্রীমতী ঊষাপ্রভা সেনগুপ্ত।কলকাতা বিশ্ববিদ্যালয়-এর অধীনে উত্তর কলকাতার স্কটিশ চার্চ কলেজ থেকে ইংরেজি বিভাগে এম.এ পাশ করেন। এরপর তিনি কিছুদিন ইংরেজি শিক্ষকতা করেন।
১৯৬১ সালে তিনি কলকাতায় নান্দিকার নামের এক নাট্য গোষ্ঠীতে যোগদান করেন। ১৯৭০ সাল থেকে উনি ঐ নাট্য সংগঠনের পরিচালক হিসেবে অনেক নাটক পরিচালনা করেন ও ওই বছর থেকেই উনি ঐ নাট্য সংগঠনের প্রধান হন। ১৯৮০ সালের শ্রেষ্ঠ জাতীয় পুরস্কার, যা উনি সঙ্গীত নাটক একাদেমি থেকে লাভ করেন। তার স্ত্রী স্বাতীলেখা সেনগুপ্ত - যিনি সত্যজিৎ রায় পরিচালিত ঘরে বাইরে (চলচ্চিত্র)-এ অভিনয় করার জন্য বিখ্যাত।
যতীন্দ্রনাথ সেনগুপ্ত
তাঁর জন্ম নদীয়া জেলার শান্তিপুরে। পৈতৃক নিবাস নদীয়ার হরিপুর গ্রামে।
তিনি ১৯১১ সালে হাওড়ার শিবপুর ইঞ্জিনিয়ারিং কলেজ থেকে স্নাতক করেন।
মোহাম্মদ সাদিক
সাদিক ১৯৫৫ সালের ১৯ সেপ্টেম্বর জন্মগ্রহণ করেন। তাঁর জন্মস্থান সুনামগঞ্জ জেলায়।
বাংলা ভাষা ও সাহিত্যে ১৯৭৬ সালে বি. এ.(সম্মান) এবং ১৯৭৭ সালে এম.এ. ডিগ্রীধারী ড. মোহাম্মদ সাদিক যুক্তরাজ্যের ম্যানচেস্টার বিশ্ববিদ্যালয় হতে ১৯৯৪-৯৫ সালে পারসোনাল ম্যানেজমেন্ট-এর উপর পড়াশুনা করেন এবং পরে বাংলাদেশের সাংস্কৃতিক ঐতিহ্য সিলেটিনাগরী লিপির ওপর তাঁর গবেষণার জন্যে ভারতের আসাম বিশ্ববিদ্যালয় হতে পি. এইচ. ডি. ডিগ্রী লাভ করেন।
মৌনী রায়
মৌনী রায় জন্মগ্রহণ করেন ২8 শে সেপ্টেম্বর ১৯৮৫ সালে পশ্চিমবঙ্গের কোচ বিহারের একটি রাজবংশী পরিবারে। তার পিতামহ, শেখর চন্দ্র রায় একজন সুপরিচিত জাটার থিয়েটার শিল্পী ছিলেন। তার মা মুক্তি থিয়েটার শিল্পী হলেও তার বাবা অনিল রায় কুচবিহার জেলা পরিষদের অফিসের সুপারিনটেনডেন্ট। তিনি বাবুহতে কেন্দ্রীয় বিদ্যালয়ে ১২ তম পর্যন্ত কোচবিহার স্কুলে পড়াতেন এবং তারপর দিল্লি যান। তিনি জামিয়া মিলিয়া ইসলামিয়াতে তার বাবা-মায়ের আস্থা নিয়ে গণযোগাযোগ শুরু করেন, কিন্তু কোর্সের মধ্য দিয়ে চলে যান এবং মুম্বাইতে গিয়ে তার ভাগ্য চলচ্চিত্রে দেখার চেষ্টা করেন। তিনি তার অংশ ১ পরীক্ষার সমাপ্ত এবং পরে আর দিল্লি ফিরেননি। [8]
নগেন শইকীয়া
নগেন শইকীয়া (; ) অসমের একজন গল্পকার, ঔপন্যাসিক, শিক্ষাবিদ। মিত-ভাষ নামক এক নতুন রচনাশৈলীর মাধ্যমে তিনি অসমীয়া সাহিত্যকে নতুনত্ব প্রদান করেছেন। ১৯৯৭ সনে অসম সাহিত্য সভার বিলাসীপারা অধিবেশন ও ১৯৯৮ সনে হাওরাঘাট অধিবেশনে তিনি সভাপতিত্ব করেন।।
১৯৩৯ সনে ১৭ ফেব্রুয়ারি তারিখে অসমের গোলাঘাট জেলার নিকটবর্তী হাতিয়েখোয়া নামক স্থানে নগেন শইকীয়া জন্মগ্রহন করেন। তাঁর পিতার নাম উরারাম শইকীয়া ও মাতার নাম হেমপ্রভা। 
বরকাঠনি এল.পি স্কুল থেকে প্রাথমিক শিক্ষা গ্রহন করেন। তারপর তিনি কাকোডোঙা এম.ই স্কুল ও ঢেকিয়াল হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৯ সনে যোরহাট জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন। ১৯৫১ সনে গোলাঘাটের দেবরাজ রয় মহাবিদ্যালয় থেকে বি.এ ও ১৯৫১ সনে এম.এ ডিগ্রী লাভ করেন। ১৯৮১ সনে অসমীয়া সাহিত্য বিষয়ে ডক্টরেট ডিগ্রী করেন। 
১৯৬৫ সনে ১১মে তারিখে লাবণ্য শইকীয়ার সহিত তিনি বিবাহ সম্পর্কে আবদ্ধ হন। 
হাতীখোয়া ও ঢেকিয়াল হাইস্কুলে শিক্ষকতা করে তিনি প্রথম কর্মজীবনে প্রবেশ করেন। কিছুদিন তিনি অসম বাতরি নামক অসমীয়া খবরের কাগজে সহকারী সম্পাদক রুপে কার্যনির্বাহ করেন। তিনি ডিফু কলেজ, নিউ যোরহাট কলেজ ও দেবীচরন মহাবিদ্যালয়ে কিছুদিন অধ্যাপনা করেন। ১৯৭২ সনে ডিব্রুগড় বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও ২০০২ সনে উক্ত বিভাগের প্রধ্যাপক (সাহিত্যরথী লক্ষ্মীনাথ বেজবরুয়া পদে) অবসর গ্রহণ করেন। ২০০৩ সনে তিনি কয়েকমাসের জন্য নতুন দৈনিক নামক অসমীয়া খবরের কাগজে সম্পাদকরুপে কার্যনির্বাহ করেন। ২০০৪-২০০৬ সন পর্যন্ত আমার অসম নামক দৈনিক অসমীয়া খবরের কাগজের সম্পাদক রুপে কার্যনির্বাহ করেন। ১৯৮৬ সন থেকে ১৯৯২ সন পর্যন্ত তিনি রাজ্যসভার সদস্য ছিলেন।
সুধীন্দ্রনাথ দত্ত
সুধীন্দ্রনাথ দত্ত ১৯০১ সালের ৩০ অক্টোবর কলকাতা শহরের হাতিবাগানে জন্মগ্রহণ করেন। তাঁর পিতার নাম হীরেন্দ্রনাথ দত্ত, মায়ের নাম ইন্দুমতি বসুমল্লিক। সুধীন দত্তের বাল্যকাল কেটেছে কাশীতে। ১৯১৪ থেকে ১৯১৭ সাল পর্যন্ত কাশীর থিয়সফিক্যাল হাই স্কুলে অধ্যয়ন করেন। পরে কলকাতার ওরিয়েন্টাল সেমিনারি স্কুল থেকে ম্যাট্রিক পাশ করেন এবং স্কটিশ চার্চ কলেজ থেকে ১৯২২ সালে স্নাতক হন। কলকাতা বিশ্ববিদ্যালয়ে ইংরেজি সাহিত্য ও আইন বিভাগে ভর্তি হন। ১৯২৪ সাল পর্যন্ত যথারীতি পড়াশোনা চালিয়ে গেলেও কোনো বিষয়েই পরীক্ষা দেন নি।
বীরেন সোম
শিল্পী বীরেন সোম ১৯৪৮ সালে জামালপুর জেলায় জন্মগ্রহণ করেন। তাঁর পিতার নাম: দেবেন্দ্র কুমার সোম এবং মা: কনক প্রভা সোম।
সুরেন্দ্রনাথ কুশারী
সুরেন্দ্রনাথ কুশারী ব্রিটিশ ভারতের খুলনা জেলার সাতবেড়িয়ায় জন্মগ্রহ করেন। পিতার নাম রামলাল কুশারী। তিনি ১৯১৩ সালে দৌলতপুর কলেজে পড়ার সময় বিপ্লবী ভূপেন্দ্র কুমার দত্তর সংস্পর্শে আসেন ও যুগান্তর বিপ্লবী দলে যোগদান করেন। দলের কাজ করার উদ্দেশ্য কলকাতায় আসেন এবং রিপন কলেজে (অধুনা সুরেন্দ্রনাথ কলেজ) বি.এ তে ভর্তি হন।
নিখিল সেন
নিখিল সেন বাংলাদেশের একজন প্রতিথযশা নাট্যকার ও সংস্কৃতিকর্মী। তিনি একজন অভিনয় শিল্পী, নাট্যকার, আবৃতিশিল্পী, ভাষা সৈনিক, মুক্তিযোদ্ধা এবং রাজনীতিবিদ। আবৃতিতে অবদান রাখার জন্য ২০১৫ সালে শিল্পকলা পদক এবং নাটকে বিশেষ অবদান রাখার জন্য তিনি ২০১৮ সালে একুশে পদক লাভ করেন।
১৯৩১ সালের ১৬ এপ্রিল বরিশালের কলশ গ্রামে নিখিল সেন জন্মগ্রহণ করেন। তার পুরো নাম নিখিল সেনগুপ্ত। কিন্তু তিনি নিখিল সেন এবং নিখিল দা নামেই পরিচিত। তার বাবার নাম যতীশ চন্দ্র সেনগুপ্ত ও মা সরোজিনী সেনগুপ্ত। তিনি বাবা মায়ের দশ সন্তানের মধ্যে চতুর্থ।
নিখিল সেন মাধ্যমিক পাশ করে উচ্চ শিক্ষার জন্য কোলকাতা সিটি কলেজে ভর্তি হন। সেখান থেকে স্নাতক ডিগ্রী অর্জন করে আবার বরিশালে ফিরে আসেন।
"সিরাজের স্বপ্ন" নাটকে "সিরাজ" চরিত্রে অভিনয় করার মধ্য দিয়ে নাট্যজীবন শুরু করেন নিখিল সেন। এরপর তিনি অনেক নাটকে অভিনয় করেছেন। নিজেই দিকনির্দেশনা দিয়েছেব ২৮টি নাটকে।
নিখিল সেন কমিউনিস্ট আন্দোলনে ভূমিকা রেখেছেন।
১৯৭১ সালে বাংলাদেশের স্বাধীনতা যুদ্ধ শুরু হলে নিখিল সেন যুদ্ধে যোগদান করেন।
প্রথিতযশা এই ব্যক্তি ২০১৮ সালে বাংলাদেশের সর্বোচ্চ বেসামরিক পুরস্কার একুশে পদক লাভ করেন। বাংলাদেশের প্রধানমন্ত্রী শেখ হাসিনা তার হাতে এই সম্মাননা তুলে দেন।
দেবেন্দ্র মোহন বসু
বাংলাদেশের কিশোরগঞ্জ জেলার ইটনা থানার জয়সিদ্ধি গ্রামে ১৮৮৫ খ্রিস্টাব্দে বিজ্ঞানী দেবেন্দ্র মোহন বসু জন্মগ্রহণ করেন। তাঁর পিতার নাম মোহিনী মোহন বসু। রেংলার আনন্দ মোহন বসু তার সহোদর কাকা। বাল্যকালে পিতৃবিয়োগ ঘটলে মাতুল বিজ্ঞানী আচার্য জগদীশ চন্দ্র বসুর সান্নিধ্যে ভারতে বসবাস করেন। শৈশবে দেবেন্দ্রমোহনের আনুষ্ঠানিক শিক্ষা শুরু হয়েছিল একটি ব্রাহ্ম বালিকা বিদ্যালয়ে। বালিকা বিদ্যালয় হলেও এতে প্রাথমিক স্তর পর্যন্ত পর্যন্ত সহশিক্ষা চালু ছিল। এরপর তিনি আনন্দমোহন বসু প্রতিষ্ঠিত সিটি স্কুলে লেখাপড়া করেন এবং এ স্কুল থেকেই এন্ট্রান্স পাশ করেছেন। ১৯০১ খ্রিস্টাব্দে তাঁর পিতার মৃত্যু হয়। এসময় তিনি অভিভাবক হিসেবে পেলেন বৈজ্ঞানিক জগদীশচন্দ্র বসুকে। এন্ট্রান্স পাশ ক'রে দেবেন্দ্রমোহন প্রেসিডেন্সি কলেজে ভর্তি হয়েছিলেন। কিন্তু পিতার মৃত্যুর পর দ্রুত জীবিকা অর্জ্জনের তাগিদে ভর্তি হলেন শিবপুর ইঞ্জিনিয়ারিং কলেজে, প্রকৌশলী হওয়ার লক্ষ্য নিয়ে। এ সময় তিনি ছাত্রবাসে অবস্থান করতেন। কিছুদিন পর ম্যালেরিয়ায় আক্রান্ত হয়ে তাঁকে বাড়ী ফরেঁ আসতে হয় ; আর তার শিবপুর ইঞ্জিনিয়ারিং কলেজে ফিরে যাওয়া হয় নি। এসময় কবি রবীন্দ্রনাথ ঠাকুর পরামর্শ দিলেন মামা জগদীশচন্দ্রের মত পদার্থবিজ্ঞান পড়তে। দেবেন্দ্রমোহন পুনরায় প্রেসিডেন্সি কলেজে ভর্তি হলেন পদার্থবিদ্যা আর ভূতত্ত্ব নিয়ে। যথাসময়ে প্রথম শ্রেণী সহ বিএসসি পাস করলেন। ১৯০৬ খ্রিস্টাব্দে এমএসসি পরীক্ষায় প্রথম শ্রেণীতে প্রথম হলেন;- জগদীশচন্দ্র বসু তখন বায়োফিজিক্স ও প্ল্যান্ট ফিজিওলজি নিয়ে গবেষণা করছেন। দেবেন্দ্রমোহন যোগ দিলেন জগদীশচন্দ্রের রিসার্চ গ্রুপে শিক্ষানবিশ গবেষক হিসেবে [3]। ১৯০৭ খ্রিস্টাব্দে দেবেন্দ্রমোহন ইংল্যান্ডে গিয়ে কেমব্রিজ বিশ্ববিদ্যালয়ের ক্রাইস্ট কলেজে ভর্তি হলেন। এখানে তিনি ক্যাভেনডিশ ল্যাবে স্যার জে জে থমসন ও চার্লস উইলসনের সাথে কাজ করার সুযোগ লাভ করলেন। ১৯০৮ থেকে ১৯১১ খ্রিস্টাব্দ পর্যন্ত ক্যাভেন্ডিশ ল্যাবে কাজ করেছেন দেবেন্দ্রমোহন। ১৯১০ খ্রিস্টাব্দে দেবেন্দ্রমোহন লন্ডনের রয়েল কলেজ অব সায়েন্সে ভর্তি হলেন। ১৯১২ খ্রিস্টাব্দে এখান থেকেই ডিপ্লোমা ও প্রথম শ্রেণীর অনার্স সহ বিএসসি ডিগ্রি লাভ করেন।
দীনেশচন্দ্র চট্টোপাধ্যায়
দীনেশচন্দ্র অধুনা বাংলাদেশের যশোর জেলার পাইকাড়ায় জন্মগ্রহণ করেছিলেন। পিতা ছিলেন গণিতজ্ঞ অবনীভূষণ চট্টোপাধ্যায়। প্রথম জীবনে দীনেশচন্দ্র স্বাধীনতা সংগ্রামী আন্দোলনে যুক্ত হন ও পরে ভারতের কমিউনিস্ট পার্টিতে যোগ দেন। তিনি বামপন্থী রাজনীতিবিদ সুধাংশু দাশগুপ্ত, মুজফর আহমেদ ও নৃপেন চক্রবর্তীর সাথে কাজ করেছেন। কমিউনিস্ট পার্টির বাংলা মুখপত্র "স্বাধীনতা" পত্রিকার সাথে যুক্ত হন। তিনি সেন্ট জেভিয়ার্স কলেজের ছাত্র ছিলেন পরে কলকাতা বিশ্ববিদ্যালয় থেকে ইংরেজি সাহিত্যে এম. এ পাশ করেন।
১৯৬৮ সালে তার উদ্যোগে ও সম্পাদনায় শিশু, কিশোরদের জন্যে কিশোর ভারতী প্রকাশিত হয়। এই পত্রিকায় তার সর্বাধিক জনপ্রিয় ও আলোচিত উপন্যাস দুরন্ত ঈগল প্রকাশিত হলে দীনেশচন্দ্র বাংলা সাহিত্য জগতে গুরুত্বপূর্ণ স্থান অধিকার করেন। এডভেঞ্চার উপন্যাস, ছোটগল্প, ঐতিহাসিক ও সামাজিক গল্প লিখেছেন। তার প্রচেষ্টায় কলকাতায় পত্রভারতী প্রকাশনা সংস্থা গঠিত হয় ১৯৮২ সালে। পিতার তৈরী প্রকাশনা সংস্থা বিদ্যোদয় লাইব্রেরী কে সুপ্রতিষ্ঠিত করেছিলেন। তার ছদ্মনাম ছিল দীননাথ কাশ্যপ। 
তার রচিত গ্রন্থগুলি হলঃ১৯৮৭ সালে তিনি বিদ্যাসাগর স্মৃতি পুরষ্কারে সম্মানিত হন। তার রচিত ভয়ঙ্করের জীবনকথা গ্রন্থটির জন্যে রাষ্ট্রীয় পুরষ্কার পান। এছাড়া সারাজীবনের সাহিত্যকীর্তির জন্যে বহু পদক, সম্মান ও পুরষ্কার পেয়েছেন দীনেশচন্দ্র।
রণদাপ্রসাদ সাহা
রণদাপ্রসাদ সাহা ১৮৯৬ সালের ১৫ নভেম্বর ঢাকা জেলার উপকন্ঠ সাভারের কাছুর গ্রামে মাতুলালয়ে মামার বাড়িতে জন্মগ্রহণ করেন। তাঁর পিতার নাম দেবেন্দ্রনাথ সাহা পোদ্দার এবং মাতার নাম কুমুদিনী দেবী। তাঁর পৈতৃক নিবাস ছিল টাঙ্গাইল জেলার মীর্জাপুরে। চতুর্থ শ্রেণী পর্যন্ত তিনি মীর্জাপুর বিদ্যালয়ে অধ্যয়ন করেন। তার পিতা অত্যন্ত দরিদ্র ছিলেন। তার বয়স যখন সাত বছর, তখন তার মাতা সন্তান প্রসবকালে ধনুষ্টংকারে আক্রান্ত হয়ে মৃত্যুবরণ করলে তার পিতা দ্বিতীয় বিবাহ করেন। বিমাতার আশ্রয়ে বহু দুঃখ-কষ্ট সহ্য করে ও অভাব-অনটনের মধ্য দিয়ে রণদা'র শৈশবকাল অতিবাহিত হয়।
অং সান সু চি
অং সান সু চি ১৯৪৫ সালের ১৯শে জুন ব্রিটিশ বার্মার রেঙ্গুনে (বর্তমান ইয়াঙ্গুন) জন্মগ্রহণ করেন। পিটার পপহ্যামের বর্ণনানুসারে, তিনি রেঙ্গুনের বাইরে হামওয়ে সাউং নামক একটি ছোট গ্রামে জন্ম নেন। তার বাবা অং সান সেসময় আধুনিক বর্মী সেনাবাহিনী গঠন করেন এবং আলাপ-আলোচনা করে ব্রিটিশ সাম্রাজ্যের থেকে বার্মাকে স্বাধীন করেন; কিন্তু ঐ বছরই তিনি বিপক্ষদের গুপ্তহত্যার শিকার হন। সু চি তার মা খিন চি এবং দুই ভাই অং সান লিন ও অং সান ও-এর সাথে রেঙ্গুনে বড় হন। অং সান লিন আট বছর বয়সে বাড়ির শোভাবর্ধক হ্রদে ডুবে গিয়ে মারা যায়। অং সান ও পরে আমেরিকার নাগরিকত্ব নিয়ে ক্যালিফোর্নিয়ার সান ডিয়েগোতে প্রবাসী হন। অং সান লিনের মৃত্যুর পর তাদের পরিবার বাসাবদল করে ইনয়া লেকের কাছে ৫৪ ইউনিভার্সিটি এভিনিউয়ের এক বাড়িতে চলে আসে; সু চি এখানে এসে বহুরকম অভিজ্ঞতাসম্পন্ন, রাজনৈতিক মতাদর্শী ও ধর্মানুসারীদের সাথে পরিচিত হন। বার্মার শৈশব জীবনে তিনি মেথডিস্ট ইংলিশ হাইস্কুলেই (এখন বেসিক এডুকেশন হাইস্কুল নং ১ ডাগন) বেশি সময় পড়েছেন; সেখানে বিভিন্ন ভাষা শেখার দক্ষতার কারণে তিনি সুপরিচিত ছিলেন। তিনি চারটি ভাষায় কথা বলতে পারেন: বর্মী, ইংরেজি, ফরাসী ও জাপানি। ধর্মীয় বিশ্বাসে তিনি থেরবাদী বৌদ্ধ।
সু চির মা খিন চি নবগঠিত বর্মী সরকারে গুরুত্বপূর্ণ রাজনৈতিক ব্যক্তিত্ব হয়ে ওঠেন। ১৯৬০ সালে তাকে ভারত ও নেপালে বর্মী রাষ্ট্রদূতের দায়িত্ব দেয়া হয়, সু চিকেও তিনি সাথে নিয়ে যান। নয়াদিল্লিতে কনভেন্ট অফ জেসাস অ্যান্ড মেরি স্কুলে সু চি পড়াশোনা করেন, পরে ১৯৬৪ সালে দিল্লি বিশ্ববিদ্যালয়ের অধীনে লেডী শ্রী রাম কলেজ থেকে রাজনীতি বিষয়ে ডিগ্রি পাশ করেন। এরপর ১৯৬৭-তে অক্সফোর্ডের সেন্ট হাগস কলেজ থেকে দর্শন, রাজনীতি ও অর্থনীতি বিষয়ে বি.এ. ডিগ্রি নেন; এবং তার তৃতীয় ডিগ্রি এম.এ. অর্জন করেন রাজনীতি বিষয়ে। স্নাতক পাশের পর তিনি নিউ ইয়র্কে তাদের পারিবারিক বন্ধু ও একসময়ের জনপ্রিয় বর্মী পপ-গায়িকা মা থান ইয়ের সাথে বসবাস করতে থাকেন। এসময় তিন বছর তিনি জাতিসংঘে কাজ করেন, প্রধানত বাজেট ক্ষেত্রে এবং তার ভবিষ্যত স্বামী ড. মাইকেল অ্যারিসকে নিয়মিত চিঠি লিখতেন। ১৯৭২ সালের ১লা জুনে সু চি এবং অ্যারিস, ভুটানে বসবাসরত তিব্বতি সংস্কৃতি বিষয়ের পণ্ডিত গবেষক, বিবাহবন্ধনে আবদ্ধ হন। পরবর্তী বছর লন্ডনে তাদের প্রথম সন্তান আলেকজান্ডার অ্যারিসের জন্ম হয়; দ্বিতীয় সন্তান কিম জন্ম নেয় ১৯৭৭ সালে। ১৯৮৫ থেকে ১৯৮৭ সালের মধ্যে সু চি বর্মী সাহিত্য বিষয়ে এমফিল ডিগ্রি নেয়ার জন্য লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজে (SOAS/সোয়াস) গবেষণা শিক্ষার্থী হিসেবে পড়াশোনা করছিলেন। ১৯৯০ সালে তিনি সোয়াস-এর একজন অনারারি ফেলো হিসেবে নির্বাচিত হন। দুবছরের জন্য তিনি ভারতের শিমলায় অবস্থিত ইন্ডিয়ান ইন্সটিটিউট অফ অ্যাডভান্সড স্টাডিজের (IIAS) ফেলোও ছিলেন। এছাড়া ইউনিয়ন অফ বার্মা সরকারের জন্যও তিনি কাজ করেছেন।
হুমায়ূন সাঈদ
হুমায়ুন সাঈদ ১৯৭১ সালের ২৭ জুলাই পাকিস্তানের করাচির একটি মুসলিম পরিবারে জন্মগ্রহণ করেন। সাঈদ করাচির নাসরা স্কুলে ভর্তি হন, যেখানে তিনি তাঁর পড়াশুনা শুরু করেন। তিনি ম্যাট্রিক পর্যন্ত সেখানেই তার একাডেমিক শিক্ষা লাভ করেন। পরে তিনি করাচীর একটি বিশিষ্ট প্রতিষ্ঠান, সেন্ট প্যাট্রিক কলেজে ভর্তি হন এবং সেখান থেকে বাণিজ্য বিভাগে স্নাতক ডিগ্রি অর্জন করেন। হুমায়ুন সাঈদ এক বিবৃতি দিয়ে বলেন যে, তিনি একটি শোভাযাত্রায় অংশ নেওয়ার আগে একটি জেনারেল ম্যানেজার হিসেবে গার্মেন্টস কারখানায় নিয়োজিত ছিলেন। তিনি যখন বড় হচ্ছিলেন সেসময় তিনি নিজেকে খুব "লাজুক" বলে বর্ণনা করেছেন। পরবর্তীতে হুমায়ুন সাঈদ সামিনা হুমায়ুন সাঈদের সাথে বিবাহ বন্ধনে আবদ্ধ হন।
সত্য সাই
সত্য সাই বাবা মুদ্দেনাহল্লি এবং কানিভেনারায়ণাপুর অঞ্চলে মুদ্দেনাহল্লি-সত্য সাই লোক সেবা বিদ্যালয় এবং শ্রী সত্য সাই লোক সেবা ন্যাস শিক্ষা প্রতিষ্ঠান চালাতেন। তিনি মদিয়ল নারায়ণ ভটের থেকে শ্রী সত্য সাই লোক সেবা প্রতিষ্ঠানের মতো প্রতিষ্ঠানও নেন। বর্তমানে এর শীর্ষস্থানে গংগাধর ভট আছেন। তদুপরি, একটি সত্য সাই বাবা বিশ্ববিদ্যালয় এবং চিকিৎসা মহাবিদ্যালয়ের নির্মাণ কার্য ২০০ একর (০.৮১ কি-মি) জমিতে চলছে। সত্য সাই বলেছিলেন যে, ক্যাম্পাসটি পুত্তপর্থির আধারে নির্মাণ করা হবে এবং শিক্ষার সঙ্গে আধ্যাত্মিক জ্ঞানও প্রদান করবে।
শ্রী সত্য সাই কেন্দ্রীয় ন্যাস কয়েকটি সাধারণ চিকিৎসালয়, দুটি বিশেষ চিকিৎসালয়, চক্ষু চিকিৎসালয় এবং ভ্রাম্যমান ডিস্পেন্সারী চালায়, সঙ্গে গ্রামীণ অঞ্চলে স্বাস্থ্য শিবির চালিয়ে আসছে।
শ্রী সত্য সাই সাধারণ চিকিৎসালয় হোয়াইটফিল্ড, ব্যাঙ্গালোরে অবস্থিত, যা ১৯৭৭ সালে প্রতিষ্ঠা করা হয়েছিল এবং যেখানে বিনামূল্যে জটিল সার্জারি, খাদ্য এবং ওষুধ প্রদান করা হয়। চিকিৎসালয়টি ২০ লক্ষাধিক মানুষকে পরিষেবা দিয়ে চলেছে।
সুজন বড়ুয়া
সুজন বড়ুয়া ১৯৫৯ সালে ১৮ এপ্রিল ফটিকছড়ি উপজেলার ছিলোনিয়া গ্রামে 
পিতা সুধীন্দ্র বিকাশ বড়ুয়া ও মাতা শ্রীমতি খুশী রানী বড়ুয়া ঘরে জন্ম গ্রহণ করেন।
১৯৮৩ সালে ব্যবস্থাপনা বিভাগ থেকে স্নাতকোত্তর ডিগ্রি অর্জন করেন।
https://nirvanapeace.com/arts-culture/art-literature/1547
ফরিদুর রেজা সাগর
সাগর ১৯৫৫ সালের ২২ ফেব্রুয়ারি ঢাকায় জন্মগ্রহন করেন। তার পিতা মো: ফজলুল হক; যিনি একজন বিখ্যাত চলচ্চিত্র পরিচালক ছিলেন। তার মাতা কথাসাহিত্যিক রাবেয়া খাতুন। সাগর বাল্য বয়সে তার পিতার পরিচালনায় শিশুতোষ চলচ্চিত্রে অভিনয় করেন। এছাড়া তিনি বাংলাদেশ টেলিভিশনের বিভিন্ন শিশুতোষ অনুষ্ঠানের সাথেও জড়িত ছিলেন।
সুজয় ঘোষ
সুজয় ১৯৬৬ সালে ভারতের পশ্চিমবঙ্গের কোলকাতায় জন্মগ্রহণ করেন। তিনি সেন্ট জেমস স্কুলে পড়াশুনা করেন। তিনি কোলকাতার ভবানীপুরে বাস করতেন এবং পরে তার ১৩ বছর বয়সে তিনি লন্ডনে চলে যান। সেখানে তিনি কুইন এলিজাবেথ কলেজ ডার্লিংটনে তার এ লেভেল সম্পন্ন করেন। তিনি ম্যানচেস্টার বিশ্ববিদ্যালয় থেকে প্রকৌশল ও এমবিএ ডিগ্রি অর্জন করেন।
লক্ষ্য সেন
লক্ষ্য সেন (জন্ম: ১৬ই আগস্ট ২০০১) একজন ভারতীয় ব্যাডমিন্টন প্লেয়ার । সেন জন্মগ্রহণ করেন, আলমোরাতে, একটি ব্যাডমিন্টন পরিবারে। তার বাবা ডি কে সেন একজন ভারতীয় কোচ ও তার ভাই চিরাগ সেন একজন আন্তর্জাতিক ব্যাডমিন্টন খেলোয়াড় । প্রকাশ পাড়ুকোন ব্যাডমিন্টন একাডেমীতে প্রশিক্ষিত লক্ষ্য তরুণ বয়সেই একজন উজ্জ্বল প্রতিভা হিসাবে প্রতিষ্ঠিত হন। ২০১৬ সালে জুনিয়র ব্যাডমিন্টন সার্কিটে খুব ভালো ফল করেন লক্ষ্য।বিডব্লউএফ বিশ্ব জুনিয়র র‍্যাঙ্কিং অনুযায়ী ফেব্রুয়ারি ২০১৭ সালে প্রথম স্থান অধিকার করেন তিনি।জুনিয়র সেন এছাড়াও সিনিয়র আন্তর্জাতিক পর্যায়ে প্রতিদ্বন্দ্বিতা করতে সক্ষম এবং ২০১৬ সালে ইন্ডিয়া আন্তর্জাতিক সিরিজ টুর্নামেন্ট  পুরুষদের একক শিরোনাম জয়লাভ করেন।২০১৮ এশিয়ান জুনিয়র চ্যাম্পিয়নশিপে শীর্ষ বাছাই বিশ্ব নং ১ কুনলাভুত ভিতিদসার্ন কে পরাজিত করে চ্যাম্পিয়ন হন সেন।
শায়ান চৌধুরী অর্ণব
শায়ান চৌধুরী অর্ণব ১৯৭৯ সালে বাংলাদেশের ঢাকায় জন্ম নেন। তার বাবা চিত্রশিল্পী স্বপন চৌধুরী। তিনি ঢাকার উইল্‌স্‌ লিট্‌ল্‌ ফ্লাওয়ার স্কুল থেকে প্রাথমিক শিক্ষা শুরু করেন, তবে এর কিছুদিন পর দ্বিতীয় শ্রেণীতে অধ্যয়নের জন্য তাকে পশ্চিমবঙ্গের কলকাতায় সাউথ পয়েন্ট স্কুলে পাঠানো হয়। অর্ণব পাঠ্য ভবন থেকে মাধ্যমিক এবং কলকাতা এবং কলকাতা বিশ্ববিদ্যালয়ের কলা ভবন থেকে স্নাতকোত্তর (এমএফএ) সম্পন্ন করেন।
রবীন্দ্রচন্দ্র সেন
রবীন্দ্রচন্দ্র সেন ব্রিটিশ ভারতের সিলেট জেলায় ১ জানুয়ারী ১৯০৮ সালে জন্মগ্রহণ করেন। তার মৃত্যু হয় ৪ মে ১৯৮২ সালে।
সতীর্থদের কাছে মণি সেন নামে পরিচিত এই বিপ্লবী বিদ্যালয়ের পাঠ শেষ করার আগে থেকেই বেঙ্গল ভলেন্টিয়ারসের সঙ্গে যুক্ত ছিলেন। সেখান থেকেই বিপ্লবীদের সঙ্গে সখ্যতা হয়। ঢাকা শহরে লোম্যান হত্যার অভিযোগে গ্রেপ্তার হন। পরে মুক্তি পান। পরে পুনরায় ঢাকা শহরে এলে আবার ১৯৩২ সালে গ্রেপ্তার হন এবং প্রথমে ঢাকা জেল এবং পরে মেদিনীপুরের হিজলী জেলে অবরুদ্ধ হন। ১৯৩৭ সালে অন্য়ান্য় সকল বিপ্লবীদের সাথে তিনিও মুক্তি লাভ করেন। পরে সুভাসচন্দ্র বসুর ফরোয়ার্ড দলে যুক্ত হন এবং রংপুর জেলা সংগঠনের ভার পান।
অনুপম সেন
অনুপম সেন ১৯৪০ সালের ৫ আগস্ট চট্টগ্রাম মহানগরীতে জন্মগ্রহণ করেন। তাঁর গ্রামের বাড়ি পটিয়া উপজেলার অন্তর্গত ধলঘাট গ্রামে। তাঁর পিতা বীরেন্দ্রলাল সেন ছিলেন একজন আইনজীবী এবং তার মাতার নাম স্নেহলতা সেন। তিনি ব্রিটিশ শাসনামলেই ইংরেজি সাহিত্যে স্নাতক ও স্নাতকোত্তর ডিগ্রি লাভ করেন।
সত্যেন সেন
সত্যেন সেন (২৮ মার্চ, ১৯০৭-৫ জানুয়ারি, ১৯৮১) হলেন প্রগতি লেখক ও শিল্পী সংঘ উদীচী সাংস্কৃতিক সংগঠনের প্রতিষ্ঠাতা, ব্রিটিশবিরোধী আন্দোলনের কিংবদন্তি বিপ্লবী, সাহিত্যিক এবং শ্রমিক-সংগঠক।
শায়না আমিন
আমিন ২৬ ফেব্রুয়ারি সৌদি আরবের মক্কা নগরীতে জন্মগ্রহণ করেন। তার বাবা-মা দুজনেই বাংলাদেশী। তার বাবা নুরুল আমিন একজন ব্যবসায়ী ও মা একজন গৃহিণী। বাবা সৌদিআরবেও প্রতিষ্ঠিত ব্যবসায়ী ছিলেন। তার বয়স যখন দেড় বছর তখন, তার বাবা মা সৌদি আরব থেকে দেশে চলে আসেন ও ঢাকা শহরে স্থায়ীভাবে বসবাস শুরু করেন। তিনি বেড়ে উঠেছেন ঢাকার লালমাটিয়া তে। ছোটবেলা থেকেই আমিনের বইপড়া ও নাচের প্রতি আগ্রহ ছিল। প্রখ্যাত নৃত্যশিল্পী শিবলী মোহাম্মদ এর কাছে তিনি প্রথম নাচ শেখেন। ৯ম শ্রেনীতে পড়ার সময় তাকে নৃত্য বিষয়ক স্কুল "নৃত্যাঙ্গন" এ ভর্তি করানো হয়। আমিন বর্তমানে লালমাটিয়া মহিলা কলেজ এ ব্যাবস্থাপনায় অনার্স পড়ছেন।
স্বস্তিকা মুখোপাধ্যায়
স্বস্তিকা মুখার্জী ১৯৮০ সালের ১৩ ডিসেম্বর কলকাতায় জন্মগ্রহণ করেন। ছোটবেলা থেকে তিনি তার পিতা শন্তু মুখার্জীর সাথে সাদাসিধেভাবে জীবন যাপন করছেন, সাথে আরও রয়েছেন তার ছোট বোন "অজপা" এবং তার মা "গোপা"। তার প্রিয় চলচ্চিত্র ছিল "চিটঠি চিটঠি ব্যাং ব্যাং", "মেরী পপিনস" এবং "দ্যা সাউন্ড অব মিউজিক"। তিনি তার শিক্ষা জীবন কলকাতার কারমেল স্কুল, "সেন্ট তেরেসা স্কুল" এবং "গোখেল মেমরিয়াল স্কুল" থেকে শুরু করেছিলেন। ১৯৯৮ সালে ১৮ বছর বয়সে তিনি বিখ্যাত রবীন্দ্র সঙ্গীত শিল্পী সাগর সেনের পুত্র প্রমিত সেনের সাথে বিবাহ বন্ধনে আবদ্ধ হন। কিন্তু তাদের বিবাহিত জীবন সুখী ছিলনা। তাদের দম্পতি জীবন পৃথক হওয়ার আগে মাত্র দুই বছর স্থায়ী ছিল। তিনি তার স্বামীর বিরুদ্ধে শারীরিক অপব্যবহার এবং গর্ভবতী অবস্থায় তাকে বাড়ি থেকে বের করে দেওয়ার অভিযোগে একটি মামলা দায়ের করেন (এটা অবশ্য পরে বরখাস্ত করা হয়)। মুখার্জীর ভাষ্যমতে, সেনের সাথে ২০০০ সালে বিবাহবিচ্ছেদের জন্য মামলা দায়ের করেন, কিন্তু পরবর্তীতে তার মন পরিবর্তন হয় এবং তিনি অভিনয়ে সফল হয়ে ওঠেন। তাঁর বিবাহিত জীবন থেকে এক মেয়ে অন্বেষা ২০০০ সালে জন্মগ্রহণ করেন।
আবু শারাফ হিজবুল কাদের সাদেক
সাদেক ১৯৩৪ সালের ৩০ এপ্রিল তৎকালীন ব্রিটিশ ভারতের বেঙ্গল প্রেসিডেন্সি (বর্তমান বাংলাদেশ) যশোরের কেশবপুর উপজেলার বড়েঙ্গা গ্রামে জন্মগ্রহণ করেন। তাঁর পিতা ইয়াহিয়া সাদেক ছিলেন বাংলা সরকারের যুগ্ম কমিশনার। সাদেক ১৯৪৯ সালে ম্যাট্রিকুলেশন, ১৯৫১ সালে ইন্টারমিডিয়েট, ১৯৫৪ সালে অর্থনীতিতে স্নাতক (সম্মান) পাস করেন। তিনি ১৯৫৫ সালে কলকাতা বিশ্ববিদ্যালয় থেকে অর্থনীতি বিষয়ে এম.এ পাস করেন। তিনি ১৯৫৭ সালে যুক্তরাজ্যের ক্যামব্রিজ বিশ্ববিদ্যালয় অধিনস্ত কুইন্স কলেজ থেকে অর্থনীতি ও শাসনতন্ত্র বিষয়ে এবং ১৯৬৩ সালে যুক্তরাষ্ট্রের ম্যাসাচুসেটসের উইলিয়াম কলেজে অর্থনীতি বিষয়ে পড়াশুনা করেন।
যোগেন চৌধুরী
তাঁর পিতা প্রমথনাথ চৌধুরী ফরিদপুরের জমিদার ছিলেন, তাঁর আড়াই হাজার বিঘা জমি ছিল। জন্ম ১৯৩৯ খ্রিস্টাব্দে বাংলাদেশের ফরিদপুর জেলার কোটালীপাড়ায়। গ্রামের নাম ডহরপাড়া। ১৯৪৭ খ্রিস্টাব্দে ব্রিটিশ শাসিত ভারতবর্ষ বিভাজনের পর ১৯৫০ খ্রিস্টাব্দে তার পরিবার বাংলাদেশ ছেড়ে ভারতে স্থায়ীভাবে বসতি স্থাপন করে। তিনি অবশ্য ১৯৪৮তেই বাংলাদেশ ছেড়ে ভারতে যান। ১৯৫১ খ্রিস্টাব্দ থেকে ঢাকুরিয়ার শহিদনগর কলোনিতে বসবাস করেন। তিনি সরকারি আর্ট অ্যান্ড ক্র্যাফট কলেজ থেকে ১৯৬০ খ্রিস্টাব্দে ব্যাচেলর অব ফাইন আর্টস ডিগ্রী লাভ করেন। সরকারি আর্ট অ্যান্ড ক্র্যাফট কলেজ পড়ার সময় যাদের তিনি শিক্ষক হিসেবে পেয়েছিলেন তাদের মধ্যে আছেন মানিকলাল বন্দ্যোপাধ্যায়, ধীরেন ব্রহ্ম, দেবকুমার রায়চৌধুরী, অপর্ণা রায়, বরেন নিয়োগী, রথীন মৈত্র, সত্যেন ঘোষাল, হরেন দাস, গোপাল ঘোষ ও কিশোরী রায়কে। ডিগ্রী হয়ে গেলে তিনি প্রথমে হাওড়া স্কুলে ও পরে হ্যান্ডলুম বোর্ডে কিছু দিন চাকরি করেন।
সিডনি শেলডন
সিডনি শিকাগোর, ইলিনয়ের সিডনে স্কেচটেলে জন্ম গ্রহণ করেন। তার পিতা-মাতা ছিলেন, রুশ ইহুদীর বংশবৃতান্ত, একটি গহনার দোকানের ম্যানেজার ছিলেন। দশ বছর বয়সে সিডনি প্রথম আয় করেন। তিনি একটি কবিতার জন্য ৫ ডলার পান। ডিপ্রেশনের মধ্যে, তিনি ভেটেনারি কাজ করতেন। ডেভার ইস্ট হাই স্কুল থেকে গ্রাজুয়েট হওয়ার পর, তিনি নর্থ ওয়েস্টার্ন ইউনিভার্সিটিতে ভর্তি হন। তিনি তখন নাট্যদলে ছোট ছোট নাটক করতেন। তিনি ১৮টি থ্রিলার উপন্যাসের লেখক (যা ৩০০ মিলিয়ন কপির বেশি বিক্রিত)। তিনি দুশোটির বেশি টেলিভিশন স্ক্রিপ্ট লেখেন। তিনি ২৫টি বড় সিনেমা এবং ৬টি নাটক তৈরি করেন।
নূতন চন্দ্র সিংহ
নূতন চন্দ্র সিংহ (জন্ম: ১লা ডিসেম্বর, ১৯০০ - ১৩ই এপ্রিল, ১৯৭১) চট্টগ্রামের নারী শিক্ষার অন্যতম অগ্রদূত। তিনি চট্টগ্রামের রাউজান উপজেলার গুজরা গ্রামে মামার বাড়িতে জন্মগ্রহণ করেন। তাঁর পিতার নাম "অখিল চন্দ্র সিংহ" এবং মাতার নাম "গয়েশ্বরী সিংহ"।
চিত্তরঞ্জন দাশ
চিত্তরঞ্জন দাশ বর্তমান মুন্সিগঞ্জ জেলার বিক্রমপুরের টঙ্গীবাড়ী উপজেলার তেলিরবাগ নামক গ্রামে এক উচ্চ মধ্যবিত্ত পরিবারে ১৮৭০ সালের ৫ নভেম্বর জন্মগ্রহণ করেন। তাঁর পিতা ভুবন মোহন দাস কলকাতা হাইকোর্টের সলিসিটার ছিলেন। ভবানীপুর লন্ডন মিশনারি স্কুলে তার শিক্ষা আরম্ভ হয়। ১৮৯০ সালে প্রেসিডেন্সী কলেজ থেকে বি.এ. পাস করেন।
নরেন বিশ্বাস
নরেন বিশ্বাস ১৯৪৫ সালের ১৬ নভেম্বর গোপালগঞ্জের মুকসুদপুর উপজেলার মাঝিগাতি গ্রামে জন্মগ্রহণ করেন। তার পিতা নগেন্দ্রনাথ বিশ্বাস ও মা হরিদাসী বিশ্বাস। তিনি গোপালগঞ্জের কাশিয়ানী উপজেলার ওড়াকান্দি মিড হাইস্কুল থেকে মাধ্যমিক ও রামদিয়া শ্রীকৃষ্ণ কলেজ থেকে উচ্চমাধ্যমিক পাশ করেন। উচ্চ শিক্ষার জন্য তিনি ঢাকায় যান এবং ঢাকা বিশ্ববিদ্যালয়ের বাংলা বিভাগে ভর্তি হন। ১৯৬৫ সালে বাংলা বিভাগ থেকে অনার্স এবং ১৯৬৬ সালে মাস্টার্স পাশ করেন।
১৯৬৬-১৯৭৬ সাল পর্যন্ত নরেন বিশ্বাস মাদারীপুর নাজিমউদ্দিন কলেজে অধ্যাপনা করেন এবং ১৯৭৬ সালে যোগ দেন ঢাকা বিশ্ববিদ্যালয়ের বাংলা বিভাগে।
১৯৭১ সালে বাংলাদেশে মুক্তিযুদ্ধ শুরু হলে নরেন বিশ্বাস কলকাতায় চলে যান। তার ভাই নীতিশ বিশ্বাস ছিলেন কলকাতা বিশ্ববিদ্যালয়ের রেজিস্ট্রার। এ সময় তিনি স্বাধীন বাংলা বেতার কেন্দ্রের বিভিন্ন নাটক, জীবন্তিকা ও নকশায় অংশগ্রহণ করেন। নাটক, আবৃত্তি, উচ্চারণ, কথন প্রভৃতি শিল্প-কর্মসাধনার কারণে তিনি খ্যাতি লাভ করেন।
পারভীন সুলতানা দিতি
দিতি ১৯৬৫ সালের ৩১ মার্চ নারায়ণগঞ্জের সোনারগাঁয়ে জন্মগ্রহণ করেন। শৈশবে তার গায়িকা হওয়ার ইচ্ছা ছিল এবং তিনি গানের চর্চাও করতেন। জাতীয় শিশু একাডেমি থেকে আয়োজিত প্রতিযোগিতায় তিনি জাতীয় পুরস্কার লাভ করেন। তিনি ঢাকার লালমাটিয়া মহিলা কলেজ থেকে বিএ পাস করেন।
নাসরীন জাহান
নাসরীন জাহান ১৯৬৪ সালে ৫ মার্চ বাংলাদেশের ময়মনসিংহ জেলার হালুয়াঘাটে জন্মগ্রহণ করেন। তার বাবা গোলাম আম্বিয়া ফকির ছিলেন সরকারী চাকুরিজীবী ও মা উম্মে সালমা ছিলেন গৃহিণী। বাবার চাকরীর কারণে থাকতেন মামাবাড়িতে। ১৯৭১ সালে যুদ্ধ শুরু হলে তাকে আর তার ভাইকে ভারতের সীমান্তবর্তী এলাকায় তাদের এক মামীর বাড়িতে পাঠিয়ে দেওয়া হয়। যুদ্ধ শেষে ফিরে এসে ভর্তি হন শানকিপাড়া স্কুলে। যাতায়াতের সুবিধার জন্য থাকতেন ফুফুর বাড়িতে। ফুফুর এক মেয়ে ছিল শবনম জাহান। ফুফু তার নামের সাথে মিল রেখে মা-বাবার দেয়া নাম নাসরীন সুলতানা পরিবর্তন করে তার নাম রাখেন নাসরীন জাহান। স্কুলে পড়াকালীন পারভিন সুলতানা নামে এক বন্ধুর সাথে তার সখ্য গড়ে উঠে। সে বিদ্যাময়ী সরকারী বালিকা উচ্চ বিদ্যালয়-এ ভর্তি হলে তিনিও একই স্কুলে ভর্তি হন। ১৯৭৭ সালে শিশু একাডেমি থেকে লেখা চাওয়া হলে দুই বান্ধবী লেখা পাঠায়। দুজনের লেখা প্রকাশিত হয় সেই পত্রিকায়। নাসরীনের লেখা গল্পের নাম ছিল "ছাপানো গল্পটা"।
আবদুল্লাহ আবু সায়ীদ
বিশ্বসাহিত্য কেন্দ্রের জন্ম ১৯৭৮ সালে। মূলতঃ দেশের আদর্শগত অবক্ষয় দেখে তা থেকে উত্তরণের জন্যে অধ্যাপক সায়ীদ এই প্রতিষ্ঠান গড়ে তোলেন। এ প্রসঙ্গে সায়ীদ বলেন:
প্রথমদিকে তার তত্ত্বাবধানে মাত্র পঁচিশ জন বিশ্ববিদ্যালয়ের ছাত্র-ছাত্রী বিশ্বের মহান সাহিত্যকর্মগুলো পড়তে ও সেগুলোর উপর আলোচনা করা শুরু করে। ধীরে ধীরে এই পাঠচক্রে স্কুল-কলেজ ও সাধারণ মানুষদের অন্তর্ভুক্ত করা হয়। এই পাঠচক্রগুলোতে বাংলা ও বিশ্ব সাহিত্যের শ্রেষ্ঠ বইগুলোর পঠন এবং সেগুলোর ওপর প্রাণবন্ত আলোচনা করা হয়। বর্তমানে বিশ্বসাহিত্য কেন্দ্রের ৫০০টি শাখা দেশের মোট ৫৪টি জেলায় তাদের কর্মকাণ্ড বিস্তৃত করেছে এবং এর সাথে যুক্ত আছেন বহু স্বেচ্ছাসেবী কর্মী।
হরিপ্রভা তাকেদা
হরিপ্রভার জন্ম হয় ১৮৯০ সালে, তদানীন্তন ঢাকা জেলার খিলগাওঁ গ্রামে। হরিপ্রভার বাবা শশীভূষণ মল্লিক ছিলেন ঢাকার নববিধান ব্রাহ্মসমাজের সক্রিয় কর্মী। ১৮৯২ সালে তিনি ঢাকায় নিরাশ্রয় মহিলা ও শিশুদের পুনর্বাসনের উদ্দেশ্যে মাতৃনিকেতন নামে একটি আশ্রম প্রতিষ্ঠা করেন। হরিপ্রভার মা নগেন্দ্রবালা মাতৃনিকেতনের দেখাশুনো করতেন। তার শৈশবের কথা জানা যায় না। তবে শোনা যায় তিনি ইডেন স্কুলে মেট্রিক পর্যন্ত পড়াশোনা করেছিলেন।
বিজন সেন
বিজন সেন বাংলাদেশের নাটোর জেলায় জন্মগ্রহণ করেন। সশস্ত্র আন্দোলনে সাথে জড়িত হয়ে রাজনৈতিক ডাকাতিতে অংশ নিয়েছিলেন। পুঁটিয়ামেল ডাকাতিতে অভিযুক্ত হয়ে আন্দামান সেলুলার জেলে দ্বীপান্তর হয়। মুক্তি পেয়ে বাংলাদেশে থাকতেন। দেশ বিভাগের পরেও তিনি মাতৃভূমি পরিত্যাগ করেননি।কমিউনিস্ট আন্দোলনে জড়িত ছিলেন। মূলত নির্মাণ শ্রমিকদের সংগঠনের কাজ করতেন।
লাপাই সেং রো
১৯৪৯ সালের ২ নভেম্বর কাচিন প্রদেশে এক সংখ্যালঘু খ্রিষ্টান পরিবারে জন্ম লাপাইয়ের। ইয়াঙ্গুন বিশ্ববিদ্যালয় থেকে মনোবিজ্ঞানে স্নাতক করেছেন তিনি। পড়াশোনা শেষে জার্মানি ও থাইল্যান্ডে বেশ কয়েকটি আন্তর্জাতিক সংগঠনে কাজ করার পর ১৯৯৮ সালে প্রতিষ্ঠা করেন নিজের সংগঠন।
তপন সিংহ
১৯২৪ সালের ২রা অক্টোবর বীরভূম জেলার মুরারই থানার জাজিগ্রামের প্রসিদ্ধ সিংহ পরিবারে জন্মগ্রহণ করেন। কলিকাতা বিশ্ববিদ্যালয় থেকে পদার্থবিদ্যায় স্নাতোকত্তর করার পর তিনি ১৯৪৬ সালে নিউ থিয়েটার্স স্টুডিওতে সহকারী শব্দগ্রহণকারী হিসাবে যোগ দেন। পরবর্তীকালে তিনি দাদাসাহেব ফালকে পুরস্কার লাভ করেন।
রেণু সেন (বসু)
রেণু সেনের জন্ম ব্রিটিশ ভারতে ঢাকার মুন্সিগঞ্জে তার মাতুলালয়ে। তার আদি নিবাস ছিল সোনারং। পিতা বিনোদবিহারী সেন ও মায়ের নাম কুসুমকনা সেন। অল্পবয়েসে দাদু উমাচরন সেনের প্রাথমিক শিক্ষা পান রেণু। ১৪/১৫ বছর বয়েসে মুন্সিগঞ্জ স্কুল থেকে ঢাকায় প্রখ্যাত বিপ্লবী নেত্রী লীলা নাগের 'দীপালী' স্কুলে ভর্তি হন। ১৯৩০ সালে বি.এ পাশ করেন।
অনন্ত সিং
১৯০৩ সালের, ১লা ডিসেম্বর তিনি চট্টগ্রামে জন্মগ্রহণ করেন। তাঁর পূর্বপুরুষ ভারতের আগ্রা অঞ্চলের অধিবাসী ছিলেন। অনন্ত সিং-এর প্রাতিষ্ঠানিক শিক্ষা খুব বেশি ছিল না। বিদ্যালয়ে পড়ার সময় তিনি সূর্য সেনের (মাষ্টারদা) সংস্পর্শে আসেন। অনন্ত সিং ছোটবেলা থেকেই খেলাধুলা ও শরীরচর্চায় পারদর্শী ছিলেন। সূর্য সেন তাঁর অসাধারণ সাহস, সাংগঠনিক দক্ষতা, বুদ্ধিমত্তা, কর্মোদ্যোগ দেখে মুগ্ধ হন। অচিরেই তিনি সূর্য সেনের একজন ঘনিষ্ঠ ও বিশ্বাসভাজন সহকর্মীর পদমর্যাদা লাভ করেন।
সরযূ গুপ্তা
সরযূ গুপ্তা ১৮৮৮ সালে ঢাকার বিক্রমপুর এর সোনারং গ্রামে জন্মগ্রহণ করেন। তার পিতার নাম দেবেন্দ্রমোহন সেন ও মাতার নাম কুমুদিনী সেন।
আশালতা সেন
আশালতা সেন ১৮৯৪ সালে নোয়াখালী এক উকিল পরিবারে জন্মগ্রহণ করেন। কিন্তু তাঁর পৈতৃক নিবাস ছিল বিক্রমপুর এর বিদগাঁও গ্রামে। । তার পিতার নাম বগলামোহন দাশগুপ্ত ও মাতার নাম মানোদা দাশগুপ্ত। পিতা ছিলেন নোয়াখালী জজ কোর্টের আইনজীবী।
ইউয়েন রেন চাও
চাও এর পূর্বপুরুষরা ছিলেন জিয়াংশু প্রদেশের চ্যাংঝৌ অঞ্চলে এবং তাঁর জন্ম হয়েছিল তিয়াঞ্জিনে। বক্সার ইনডেমনিটি স্কলারশিপ পেয়ে কর্নেল বিশ্ববিদ্যালয় হতে গণিত ও পদার্থবিজ্ঞান অধ্যয়নের জন্য চাও ১৯১০ সালে যুক্তরাষ্ট্র যান যেখানে তিনি নতুন সংস্কৃতি আন্দোলনের নেতা হু শিহ এর সহপাঠী ও আজীবন বন্ধু হন। ফলে তিনি দর্শন বিষয়ে আগ্রহী হয়ে পড়েন এবং হার্ভার্ড বিশ্ববিদ্যালয় থেকে “চলমানতাঃ কৌশলের অধ্যয়ন” শিরোনামে গবেষণা পত্রের ভিত্তিতে ১৯১৮ সালে পিএইচডি অর্জন করে।
পরিতোষ সেন
পরিতোষ সেন (জন্ম অক্টোবর ১৮, ১৯১৮) একজন ভারতীয় চিত্রশিল্পী। তিনি বর্তমান বাংলাদেশের রাজধানী ঢাকায় জন্মগ্রহণ করেন। ১৯৪২ খ্রিস্টাব্দে তিনি আধুনিকতাবাদী কলকাতা গ্রুপ-এর প্রতিষ্ঠাতা সদস্য ছিলেন। ফ্রান্সের নামকরা শিল্পকলা শিক্ষা প্রতিষ্ঠানসমূহে তিনি অধ্যয়ন করেন, যেমন আকাদেমি আঁদ্রে লোত, আকাদেমি দ্য লা গ্রঁদ শমিয়ের, একোল দে বোজাখ এবং প্যারিসের একোল দু লুভ্র্‌। ভারতে ফেরার পর তিনি প্রথমে বিহারে শিক্ষকতা করেন, পরবর্তীতে যাদবপুর বিশ্ববিদ্যালয়ে যোগদান করেন। পরিতোষ সেন যাদবপুরে অবস্থিত মুদ্রণ কারিগরি শিক্ষা প্রতিষ্ঠান 'দ্য রিজিয়োনাল ইন্সটিটিউট অফ প্রিন্টিং টেকনোলজি'তে অনেক বছর ডিজাইন অ্যান্ড লে-আউটের শিক্ষক ছিলেন। আরআইপিটি কলেজের তিনতলার স্টুডিয়ো তথা শ্রেণিকক্ষে একবার এক ছাত্র প্রশ্ন করে : 'স্যার আপনার ছেলে কী করে?' তিনি দু-সেকেন্ড নীরব থেকে বললেন, 'আমার কোনো ছেলেমেয়ে নেই, তোমরা-ই আমার ছেলেমেয়ে।' তিনি ছাত্রছাত্রীদের নিজের সন্তানের মতোই স্নেহ করতেন। ক্লাস চলাকালীন প্রত্যেকের কাছে গিয়ে কাজ দেখে ঠিক করে দিতেন। আবার কাজের ফাঁকে আন্তর্জাতিক চিত্রশিল্পী ভ্যান গঘের জীবনের গল্প বলতেন। ১৯৭৭-৭৮ খ্রিস্টাব্দে তিনি আমেরিকায় অ্যাসোসিয়েট লেকচারার হয়ে চলে যান। তাঁর স্ত্রী-ও ওই দেশে চাকরি নিয়েছিলেন, দুজনে এক জায়গায় থাকবেন এই জন্যে। ১৯৬৯ খ্রিস্টাব্দে তিনি ডিজাইনিং ও টাইপফেস শেখার জন্যে ফরাসি ফেলোশিপ লাভ করেন। ১৯৭০ খ্রসটাব্দে যুক্তরাষ্ট্রের রকাফেলার ফেলোশিপ জিতেন। তিনি ভারত ও বহির্বিশ্বে প্রচুর প্রদর্শনীতে অংশ নিয়েছেন। এদের মধ্যে রয়েছে: মাদার টেরেসা সরণির (পার্ক স্ট্রিট) কাছে ব্রিটিশ পেইন্টসের (বার্জার পেইন্টস) অডিটোরিয়ামে বিগত শতকের আটের দশকে পরিতোষবাবুর একটি একক প্রদর্শনীর আয়োজন করা হয়। প্রদর্শনীর বিষয় ছিল : 'অন্তঃসত্ত্বাকালীন মায়ের শারীরিক অবস্থার বিবর্তন'। কী অভিনব দক্ষতায় শিল্পী অন্তঃসত্ত্বার সময়কালীন মায়ের প্রচ্ছন্ন যন্ত্রণাকাতরতার মধ্যেও বেড়াল নিয়ে খেলা করা এবং অব্যক্ত যন্ত্রণাকে হাসিতে রূপান্তরিত করার প্রয়াস ছবিতে ফুটিয়ে তুলেছিলেন, না-দেখলে বিশ্বাস করা কঠিন ছিল। অবশ্য বিরূপ মন্তব্যও যে হয়নি তা কিন্তু নয়। আবার, ওই শিল্প প্রদর্শনীর পঁচিশটি ছবিই ছিল নগ্ন। আসলে রতনে রতন চেনে! পরিতোষবাবুর দেশি-বিদেশি গুণগ্রাহীর মধ্যে তাঁর বন্ধু তথা বিশ্ববন্দিত চলচ্চিত্র পরিচালক সত্যজিৎ রায় ওই শিল্প প্রদর্শনীর একটি ছবি তৎকালীন মূল্যে এক হাজার টাকায় কিনেছিলেন। সেটা দেখে এক বিদেশিনীও ছ-শো টাকায় একটি ছবি কেনেন। পরিতোষ সেন ভারতীয় উচ্চাঙ্গ সঙ্গীতের ভক্ত ছিলেন। কলকাতায় উচ্চাঙ্গ সঙ্গীতের অনুষ্ঠানে, বিশেষ করে সেতারের অনুষ্ঠানে রবিশঙ্কর, ইমরাত খান, নিখিল বন্দ্যোপাধ্যায় প্রমুখের সেতারবাদন তাঁর পছন্দের বিষয় ছিল।
সুভাষ দত্ত
"সুভাষ দত্ত" জন্মগ্রহণ করেন মামার বাড়িতে ১৯৩০ সালের ৯ ফেব্রুয়ারি দিনাজপুরের মুনশিপাড়া নামক স্থানে। তাঁর পৈতৃক বাসস্থান বগুড়া জেলার চকরতি গ্রামে। বসবাস করতেন ঢাকার রামকৃষ্ণ মিশনের নিজ বাড়িতে। স্ত্রী সীমা দত্ত ২০০১ সালের অক্টোবরে পরলোকগমন করেন। মৃত্যুকালে তিনি দুই ছেলে, দুই মেয়ে, পুত্র-পুত্রবধূ, নাতি নাতনী রেখে গেছেন। বড় ছেলে শিবাজী দত্ত দেশে থাকেন, আর ছোট ছেলে রানাজী দত্ত থাকেন সুইডেনে।, বড় মেয়ে শিল্পী দত্ত বরিশাল এবং ছোট মেয়ে শতাব্দী দত্ত রংপুর স্বামীর বাড়িতে। শ্রী সুভাষ দত্তের ভাই বোনেরা ৫ জনঃ শ্রী সুভাষ দত্ত (সবার বড়), শ্রীমতি আরতী ধাম (মৃত, সন্তানাদি ভারতে বসবাস করছেন), শ্রী বিকাশ দত্ত (সুভাষ দত্তের ইউনিটের প্রধান সহকারী হিসেবে কাজ করেছেন তাঁর জীবনের সর্বশেষ ছবি পর্যন্ত, স্ত্রী পুত্র কন্যা সমেত একই ভবনের আলাদা ফ্ল্যাটে বসবাস করছেন), গীতু তরফদার এবং ডাঃ শ্রীমতি ঝরনা দত্ত (পেশায় চিকিৎসক, সুভাষ দত্তের মৃত্যু অবধি তাঁর পাশে ছিলেন)।
মৃণাল সেন
১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে জন্মগ্রহণ করেন। ফরিদপুরে থাকাকালীন সময়ে তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। যদিও তিনি কখনও কমিউনিস্ট পার্টির সদস্য হন নি। চল্লিশের দশকে তিনি সমাজবাদী সংস্থা আইপিটিএর (ইন্ডিয়ান পিপ্‌লস থিয়েটার অ্যাসোসিয়েশন) সঙ্গে যুক্ত হন এবং এর মাধ্যমে তিনি সমমনভাবাপন্ন মানুষদের কাছাকাছি আসেন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপননকারী এবং চলচ্চিত্রে শব্দ কলাকুশলী হিসাবে কাজ করেন।
দীনেশ গুপ্ত
বিপ্লবী দীনেশ গুপ্তের জন্ম হয় ১৯১১ সালের ৬ ডিসেম্বর (বাংলা ১৩১৮ সনের ২০ অগ্রহায়ণ) তদনীন্তন ঢাকা জেলার (অধুনা বাংলাদেশ রাষ্ট্রের মুন্সিগঞ্জ জেলা) যশোলঙে। তাঁর পিতার নাম সতীশচন্দ্র গুপ্ত ও মায়ের নাম বিনোদিনী দেবী। দীনেশ গুপ্তের ডাকনাম ছিল নসু। চার ভাই ও চার বোনের মধ্যে দীনেশ ছিলেন পিতামাতার তৃতীয় সন্তান। সতীশচন্দ্র ছিলেন ডাক বিভাগের কর্মচারী। চাকরির সূত্রে তিনি কিছুকাল গৌরীপুরে অবস্থান করেন। গৌরীপুরের পাঠশালাতেই দীনেশের শিক্ষারম্ভ। পরে নয় বছর বয়সে ভর্তি হন ঢাকা কলেজিয়েট স্কুলে। প্রথম দিকে দীনেশ ঢাকার গ্যান্ডারিয়া অঞ্চলে দাদুর বাড়িতে বাস করতেন, পরে উয়াড়িতে পৈত্রিক বাসভবনে চলে আসেন। বাল্যকাল থেকেই দীনেশ ছিলেন নির্ভীক, বেপরোয়া ও বাগ্মী। এই সময় থেকেই তাঁর মনে স্বদেশ চেতনা ও ব্রিটিশ বিরোধিতার আদর্শ সঞ্চারিত হয়েছিল।
রামপ্রসাদ সেন
কলকাতা শহরের ২৫ মাইল উত্তরে হুগলি নদীর তীরে অবস্থিত হালিশহর গ্রামে (বর্তমানে শহর) এক তান্ত্রিক বৈদ্য পরিবারে রামপ্রসাদ সেনের জন্ম। তাঁর জন্মের প্রকৃত তারিখটি জানা যায় না। তবে বিভিন্ন তথ্যপ্রমাণ বিশ্লেষণ করে অনুমিত হয় যে, তাঁর জন্ম হয়েছিল ১৭১৮ অথবা ১৭২৩ সালে। রামপ্রসাদের পিতা রামরাম সেন ছিলেন একজন আয়ুর্বৈদিক চিকিৎসক ও সংস্কৃত পণ্ডিত। রামপ্রসাদের মা সিদ্ধেশ্বরী দেবী ছিলেন রামরাম সেনের দ্বিতীয়া পত্নী। সেকালের রীতি অনুযায়ী, বাল্যকালে রামপ্রসাদকে একটি সংস্কৃত টোলে শিক্ষালাভের জন্য প্রেরণ করা হয়। সেখানে তিনি সংস্কৃত ব্যাকরণ, সাহিত্য, ফার্সি ও হিন্দি ভাষা শিক্ষা করেন। ছেলেবেলা থেকেই কাব্যরচনা ও নতুন নতুন ভাষাশিক্ষায় তাঁর আগ্রহ ছিল প্রবল।
সত্যেন সেন
গান মাধ্যমে মানুষকে জাগরিত করা সহজ। এই উপলব্দি নিয়ে গণমানুষের জন্য মানুষের জীবন বাস্তবতার গান রচনা করেছেন। তাঁর গানের মূল বিষয়বস্তু হলো অধিকার আদায়ের সংগ্রাম, শোষণমুক্তির জন্য আন্দোলন ও সাম্য-সুন্দর মানুষের পৃথিবী নির্মাণ। গান রচনার মাধ্যমেই মূলত তাঁর লেখালেখি জগতে আশা। পাশাপাশি গানের সুর করা ও গান শেখানোর কাজও তিনি করেছেন। শ্রমিকদের নিয়ে তিনি তাঁদের নিয়ে গান এবং পালা রচনা করতেন। গানের দল গঠন করে শ্রমিকদের এ কবিগান তিনি রাজনৈতিক সভা-সমাবেশ পরিবেশন করতেন। তার লেখা ১১টি গানের মধ্যে ‘চাষি দে তোর লাল সেলাম/তোর লাল নিশানারে’ গানটি তখন চাষিদের জাতীয় সঙ্গীত হয়ে দাঁড়িয়েছিল। ১৯৫৬ সালে বিক্রমপুরের ষোলঘরে কৃষক সমিতির সম্মেলনে প্রথম তারই নেতৃত্বে গানটি গাওয়া হয়। এছাড়া সত্যেন সেন গানের মাধ্যমে বরিশালে মনোরমা বসু মাসিমার ‘মাতৃমন্দিরের’ জন্য তহবিল সংগ্রহ করেছিলেন। সত্যেন সেন একজন নির্ভীক সাংবাদিক ছিলেন। জীবনের নানা চড়াই-উৎরাইয়ের বাঁকে তিনি কোথাও আপোস করেননি। যারা করেছে, তাঁদেরকে তিনি ঘৃণা করতেন। তিনি মূলত কোনো লেখাই লেখার জন্য লিখতেন না। তিনি লিখতে মানূষের অধিকারের কথাগুলো। প্রথমে দৈনিক ‘মিল্লাত’ পরবর্তী সময়ে দৈনিক ‘সংবাদ’র মাধ্যমে সত্যেন সেন সাংবাদিকতা করেছেন।
ইয়োহানেস ইয়েনসেন
ইয়েনসেন ডেনমার্কের উত্তর জুটল্যান্ডের অন্তর্গত হিমারল্যান্ডের "ফারসো" গ্রামে জন্মগ্রহণ করেন। তার বাবা "হান্স ইয়েনসেন" ছিলেন জেলার পশু চিকিৎসক। মা'র নাম "মারি ক্রিস্টিন ইয়েনসেন"। পরিবারের দ্বিতীয় সন্তান ছিলেন তিনি। ১১ বছর বয়স পর্যন্ত মায়ের কাছে শিক্ষা লাভ করেন। ১৮৯৩ সালে ক্যাথেড্রাল স্কুল অফ ভাইবর্গ থেকে স্নাতক সম্পন্ন করার পর তখন থেকে ১৮৯৮ সাল পর্যন্ত ইউনিভার্সিটি অফ কোপেনহেগেন-এ চিকিৎসা শাস্ত্রের উপর পড়াশোনা করেন। এই শিক্ষা, যার মধ্যে উদ্ভিদবিজ্ঞান, প্রাণিবিজ্ঞান, পদার্থবিজ্ঞান এবং রসায়নের প্রাথমিক জ্ঞান অন্তর্ভুক্ত ছিল, তার সাহিত্যচর্চায় সুদূরপ্রসারী এবং নিগূঢ় প্রভাব ফেলে। ১৮৯৬ থেকে ১৮৯৮ সালের মধ্যে তিনি জীবনের প্রথম দুইটি উপন্যাস রচনা করেন এবং এই সময়েই যুক্তরাষ্ট্র ভ্রমণে যান যা তার পড়াশোনায় কিছুটা বিঘ্ন ঘটায়। জেনসেন কিছু প্রেমের উপন্যাস এবং গোয়েন্দা উপন্যাসের একটি সিরিজ রচনা করেছিলেন। এই রচনাগুলো একটি সাপ্তাহিক পত্রিকায় আইভার লাইকি ছদ্মনামে প্রকাশিত হয়। তিনি পলিটকেন পত্রিকার একজন সংবাদদাতা ছিলেন। স্পেনিশ-অ্যামেরিকান যুদ্ধের সময় তিনি স্পেন থেকে যুদ্ধের নিয়মিত সংবাদদাতার ভূমিকা পালন করেন। ১৯০৪ সালে "এল্‌স মেরি উলরিককে" বিয়ে করেন। পারিবারিক জীবনে তিনি তিন ছেলের জনক ছিলেন।
সারদা উকিল
১৯২০ থেকে ১৯৪০ দশকের মধ্যবর্তী দিল্লী শিল্পকলা আন্দোলনে সারদা উকিল অগ্রণী ভূমিকা পালন করেন। সারদার জন্ম বাংলাদেশের বিক্রমপুরে। ১৯২৮ সালে তিনি দিল্লীতে অভিবাসী হন।
অদিতি মহসিন
অদিতি মহসিন বাংলাদেশের ঢাকা শহরে রবীন্দ্রনাথ ঠাকুরের সঙ্গীত ও সাহিত্যের প্রতি অত্যন্ত অনুরাগী একটি পরিবারে জন্মগ্রহণ করেন। তার মা শৈশবে তার মধ্যে সঙ্গীতের উৎসাহ সৃষ্টি করেন এবং বুলবুল একাডেমী অব ফাইন আর্টসে (বিএএফএ) তাকে ভর্তি করান। বিএএফএ থেকে রবীন্দ্র সঙ্গীত এ তার ডিপ্লোমা প্রাপ্তির পর বাংলাদেশের প্রখ্যাত রবীন্দ্র সঙ্গীত শিল্পী সাদি মোহাম্মাদের অধীনে তিনি সঙ্গীত প্রশিক্ষণ অব্যাহত রাখেন। ১৯৯২ সালে অদিতি শান্তিনিকেতনের বিশ্বভারতী বিশ্ববিদ্যালয় থেকে সঙ্গীত অধ্যয়নের জন্য ভারত সরকার তাকে পাণ্ডিত্য পুরস্কারে ভূষিত করে। সেখানে তিনি রবীন্দ্র সঙ্গীতের অন্যতম পণ্ডিত কণিকা বন্দোপাধ্যায় এবং নীলিমা সেনের কাছ থেকে প্রশিক্ষণ গ্রহণের সুযোগ পান। শান্তিনিকেতন থেকে তিনি "ব্যাচেলর অব মিউজিক" এবং "মাস্টার অব মিউজিক" উভয় পরীক্ষায় প্রথম শ্রেণীতে উত্তীর্ণ হন।
সন্তোষ সেনগুপ্ত
সন্তোষ সেনগুপ্ত ১৯০৯ সালে ব্রিটিশ ভারতের বেঙ্গল প্রেসিডেন্সির ঢাকা জেলার বিক্রমপুরে (অধুনা বাংলাদেশ রাষ্ট্রের মুন্সীগঞ্জ জেলা) জন্মগ্রহণ করেছিলেন। অধুনা পশ্চিমবঙ্গ রাজ্যের মুর্শিদাবাদ জেলার বহরমপুরে মঞ্জু সাহেবের কাছে ঠুংরি গানে তালিমের মাধ্যমে তাঁর সংগীত জীবন শুরু হয়। পরে তিনি কাজী নজরুল ইসলাম, হিমাংশু দত্ত, কমল দাশগুপ্ত প্রমুখ অনেক বিশিষ্ট শিল্পীর কাছে গান শেখেন। সন্তোষ সেনগুপ্ত কলকাতার স্কটিশ চার্চ কলেজ থেকে স্নাতক হন। আকাশবাণীর সংগীত শিক্ষার আসরে কিছুদিন রবীন্দ্রসংগীত শেখান। এইচ. এম. ভি. ও কলম্বিয়া রেকর্ড কোম্পানিতে প্রযোজক হিসেবে কাজ করেন। ১৯৪০ সালে প্রকাশিত তাঁর রবীন্দ্রসংগীতের রেকর্ডের "কেন বাজাও কাঁকন" গানটি খুবই জনপ্রিয় হয়েছিল। তাঁর পরিচালনায় গ্রামাফোন ডিস্কে রবীন্দ্রনাথ ঠাকুরের "চিত্রাঙ্গদা", "চণ্ডালিকা", "শাপমোচন", "শ্যামা" ও "বাল্মীকি প্রতিভা" নৃত্যনাট্য ও গীতিনাট্যগুলি প্রকাশিত হয়। তাঁর প্রকাশিত আধুনিক গানের রেকর্ডের মধ্যে "জীবনে যারে তুমি দাওনি মালা" ও অতুলপ্রসাদীর মধ্যে "আমি তোমার তীরে তরণী আমার" উল্লেখযোগ্য। ১৯৮৪ সালের ২০ জুন কলকাতায় সন্তোষ সেনগুপ্ত প্রয়াত হন।
অক্ষয় কুমার সেন
অক্ষয় কুমার সেন ১৮৫৮ সালে পশ্চিমবঙ্গের বাঁকুড়া জেলার ময়নাপুর গ্রামে জন্মগ্রহণ করেন। তার পিতার নাম হলধর সেন এবং মাতার নাম বিধুমুখী দেবী।
সত্যেন্দ্রনাথ বসু
১৮৯৪ খ্রিস্টাব্দে ১ জানুয়ারি উত্তর কলকাতার গোয়া বাগান অঞ্চলে স্কটিশ চার্চ কলেজিয়েট স্কুলের পাশে ২২ নম্বর ঈশ্বর মিত্র লেনে সত্যেন্দ্রনাথ বসুর জন্ম। তাঁর পরিবারের আদি নিবাস ২৪ পরগণার কাঁড়োপাড়ার সন্নিকটে বড়োজাগুলিয়া গ্রামে। তাঁর পিতা সুরেন্দ্রনাথ বসু ছিলেন পূর্ব ভারতীয় রেলওয়ের হিসাবরক্ষক এবং মাতা আমোদিনী দেবী ছিলেন আলিপুরের খ্যাতনামা ব্যবহারজীবী মতিলাল রায়চৌধুরীর কন্যা। সত্যেন্দ্রানাথ বসু সাত ভাইবোনের মধ্যে সবার বড়।etastfzse
সমীর মণ্ডল
পশ্চিমবঙ্গের উত্তর চব্বিশ পরগণার একটি ছোট গ্রাম বাল্টিতে সমীর মণ্ডলের জন্ম। উনি ১৯৭৫ সালে গভর্নমেন্ট কলেজ অফ আর্ট এন্ড ক্রাফট থেকে চারুকলায় স্নাতক হন। এর পর উচ্চশিক্ষার জন্য উনি জার্মানি পাড়ি দেন।
সত্যেন সেন
কিন্তু ১৯৭৩ সালে শারীরিক অবস্থার অবনতি ঘটে। ফলে আবার দেশ ছাড়তে বাধ্য হন। চিকিৎসার জন্য চলে যান ভারতে। আশ্রয় নেন শান্তি নিকেতনের মেজদিদি প্রতিভা সেনের কাছে। সাহিত্য চর্চা ও অসুস্থতার মাঝে চলে যায় ৮টি বছর। শান্তি নিকেতনের গুরুপল্লীতে ১৯৮১ সালে ৫ জানুয়ারি তিনি মারা যান।
মৈত্রীপাল সিরিসেন
তিনি গাম্ফা জেলার যাগোড়া গ্রামে ১৯৫১ সালের ৩ সেপ্টেম্বর জন্মগ্রহণ করেন। তাঁর পিতা ছিলেন দ্বিতীয় বিশ্বযুদ্ধ ফেরত অ্যালবার্ট সিরিসেন-এর পুত্র। তাঁর পিতা পারাকর্ম সমুদ্রের নিকটে পোলোনারুয়ায় ৫ একর ধানী জমি পুরস্কারস্বরূপ পেয়েছিলেন। তিনি পোলোনারুয়ার রয়্যাল কলেজে লেখাপড়া করেন। তিনি ১৯৭৩ সালে কৃষি বিষয়ে ডিপ্লোমা অর্জন করেন। ১৯৮০ সালে তিনি রাশিয়ার ম্যাক্সিম গোর্কি সাহিত্য ইন্সটিটিউট থেকে রাষ্ট্রবিজ্ঞানে ডিপ্লোমা অর্জন করেন।
সেলিনা পারভীন
সেলিনা পারভীনের জন্ম ফেনীতে ১৯৩১ সালে। তাঁর পিতা মোঃ আবিদুর রহমান শিক্ষকতা করতেন। দ্বিতীয় বিশ্বযুদ্ধের পর তাঁদের ফেনীর বাড়ি দখল হয়ে যায়। ষষ্ঠ শ্রেণিতে পড়ার সময়ই তিনি সাহিত্যের অনুরাগী হয়ে গল্প ও কবিতা লিখা শুরু করেন। গ্রামীণ কুসংস্কারের মারপ্যাঁচে তাঁর পড়ালেখার সাময়িক ইতি ঘটে। মাত্র ১৪ বছর বয়সে তাঁর অমতে তখনকার প্রথামত বিয়ে দেয়া হয়। তিনি ঐ বয়সে স্বামীর সাথে থাকার কথা ভাবতে পারেননি। ১০ বছর টিকেছিল সে বিয়ে। পরবর্তীতে তিনি আবার পড়ালেখা শুরু করেন, কিন্তু দুর্ভাগ্যবশত মেট্রিকুলেশনে কৃতকার্য হননি।
বাংলাদেশ উদীচী শিল্পীগোষ্ঠী
বাংলাদেশ উদীচী শিল্পীগোষ্ঠী (সংক্ষেপে - উদীচী) হচ্ছে বাংলাদেশের বৃহত্তম সাংস্কৃতিক সংগঠন। ১৯৬৮ সালে বিপ্লবী কথাশিল্পী সত্যেন সেন উদীচী গঠন করেন। পরবর্তী সময়ে রণেশ দাশগুপ্ত, শহীদুল্লাহ কায়সার সহ একঝাঁক তরুণ উদীচীর সাথে সম্পৃক্ত হন। জন্মলগ্ন থেকে উদীচী অধিকার, স্বাধীনতা ও সাম্যের সমাজ নির্মাণের সংগ্রাম করে আসছে। উদীচী ’৬৮, ’৬৯, ’৭০, ’৭১ সালে বাঙালির সার্বিক মুক্তির চেতনাকে ধারণ করে গড়ে তোলে সাংস্কৃতিক সংগ্রাম। এ সংগ্রাম গ্রাম-বাংলার পথে-ঘাটে ছড়িয়ে পড়ে। ১৯৭১ সালে উদীচীর কর্মীরা প্রত্যক্ষভাবে মুক্তিযুদ্ধে অংশ নেয়। দেশের সকল গণতান্ত্রিক, মৌলবাদবিরোধী ও সাম্রাজ্যবাদবিরোধী সংগ্রামে এ সংগঠন বলিষ্ঠ ভূমিকা রেখে চলেছে। বর্তমানে সারাদেশে উদীচীর তিন শতাধিক শাখা রয়েছে। দেশের বাইরেও ছয়টি দেশে শাখা রয়েছে উদীচীর। ২০১৩ সালে এই সংঠনটি দেশের সর্বোচ্চ সম্মাননা একুশে পদক লাভ করে।
জয়দেব
কবি জয়দেব সংস্কৃত সাহিত্যের একজন মধ্যযুগীয় অন্যতম প্রসিদ্ধ কবি। তিনি গীতগোবিন্দ কাব্যের রচয়িতা। সংস্কৃত কাব্য গীতগোবিন্দের অত্যন্ত ব্যাপক ও গভীর প্রভাব রয়েছে। বাংলা ভাষায় বৈষ্ণব পদাবলির সূচনা জয়দেবের গীতগোবিন্দের পদাবলি থেকেই বলে ধারণা করা হয়। কবি জয়দেবের জন্ম ভারতের পশ্চিমবঙ্গ রাজ্যের বীরভূমের কেন্দুবিল্ব বা কেঁদুলি গ্রামে। তার নামে সেখানে প্রতি বছর মেলা অনুষ্ঠিত হয়। তার পিতার নাম ভোজদেব ও মাতার নাম বামাদেবী। তবে অপর মতে জয়দেদ ভারতের উড়িষ্যা প্রদেশের পুরীর নিকটবর্তী কেন্দ্রবিল্ব শাসনের ব্রাম্ভণ পরিবারের মানুষ ছিলেন৷ স্বয়ং জয়দেব লিখেছিলেন "কেন্দবিল্ব সমুদ্র সম্ভব"৷ উড়িষ্যা ও দাক্ষিণাত্যর সংস্কৃৃতিতে জয়দেবের প্রভাব অনস্বীকার্য৷